Rallye Deutschland 2017 - Tanak stigao do druge pobede u karijeri, prve na asfaltu - Automagazin\nRallye Deutschland 2017 - Tanak stigao do druge pobede u karijeri, prve na asfaltu\nFIA Svetski reli šampionat (WRC) nastavljen je u Nemačkoj. Ove godine, Rallye Deutschland je svoj centar premestio iz Rajne Palatinat u Sarland, sa servisnim parkištem na jezeru Bostal. U novom itinereru najbolje se snašao Ott Tanak (Ford Fiesta RS WRC)...\nOtt Tanak jeste pobednik, ali najveći dobitnik na Rallye Deutschland 2017 je Sebastien Ogier (Ford Fiesta RS WRC), koji je trećim mestom u generalnom plasmanu i četvrtim na Power Stageu, stigao do 17 važnih bodova.\nPogledajte fotogaleriju: ADAC Rallye Deutschland 2017.\n29-godišnji Estonac je na Rallye Deutschland 2017 slavio svoju drugu pobedu u FIA Svetskom reli šampionatu. Treće mesto osvojio je Sebastien Ogier u istom automobilu i tako se vratio na čelo šampionata. Tanak je do vodeće pozicije stigao u petak, na sedmom brzinskom ispitu i nije je ispuštao do kraja takmičenja.\nKonačno! Andreas Mikkelsen je Citroën C3 WRC dovezao do podijuma. Posle neslavnih rezultata, drugo mesto je kao pobeda. Angažovanje Mikkelsena je pun pogodak za francusku ekipu.\nDrugi je kroz cilj prošao Norvežanin Andreas Mikkelsen (Citroën C3 WRC), koji je za Estoncem kasnio 16,4 sekunde. Pola minuta iza pobednika bio je Ogier, kome ova pozicija odgovara za povratak na čelo šampionata. Njegov najveći konkurent, Thierry Neuville, odustao je u subotu, nakon što je oštetio oslanjanje na svom Hyundaiju i20 WRC. Belgijanac se u nedelju vratio na stazu, ali bodove nije osvojio.\nToyota i dalje najbolje rezuletate pravi na zemljanim podlogama. Više od četvrtog mesta u Nemačkoj, Yaris WRC nije mogao. Za ovaj rezultat zaslužan je Juho Hanninen.\nOgier sada vodi sa 17 bodova prednosti, ali ne zaboravimo da je do kraja šampionata ostalo samo tri takmičenja. Najbrži takmičar u konkurenciji WRC2 bio je Eric Camilli u automobilu Ford Fiesta R5, ispred češkog vozača Jana Kopeckog u Škoda Fabia R5.\nHayden Paddon (Hyundai i20 WRC) u akciji. Posle odustajanja Neuvillea, najbolji rezultat je osmo mesto.\nRallye Deutschland 2017 - Cilj:\n1. O. Tänak - R. Mölder Ford Fiesta RS WRC 2:57:31,7\n2. A. Mikkelsen - A. Jaeger Citroën C3 WRC +16,4\n3. S. Ogier - J. Ingrassia Ford Fiesta WRC +30,4\n4. J. Hänninen - K. Lindström Toyota Yaris WRC +1:49,2\n5. C. Breen - S. Martin Citroën C3 WRC +2:01,5\n6. E. Evans - D. Barritt Ford Fiesta WRC +2:03,4\n7. J.-M. Latvala - M. Anttila Toyota Yaris WRC +3:58,2\n8. H. Paddon - J. Kennard Hyundai i20 Coupé WRC +4:32,4\n9. A. Kremer - P. Winklhofer Ford Fiesta WRC +10s +10:19,4\n10. E. Camilli - B. Veillas Ford Fiesta R5 +10:44,3


Rezultati carinskih ispostava za prvih šest meseci\nUporni šverceri i budni carinici\nKontrolom kod jednog stranca koji je izlazio iz naše zemlje pronašli smo 60 zlatnika, kod drugog, 69. 000 evra - naveo je Đurica Nikolić, upravnik Carinarnice Niš\nCarinarnica Niš na šest svojih carinskih ispostava na Vrškoj čuki, Strazimirovcima, Prohoru Pčinjskom, Ibarcima i na železničkoj stanici i drumskom graničnom prelazu Preševo u prvoj polovini godine evidentirala je 80 deviznih prekršaja i zaplenila preko 500 hiljada evra. Itovremeno, vrednost zaplenjene robe iznosi oko 86 hiljada evra, što je za 150 odsto više nego u istom periodu prošle godine. Otkriveno je i zaplenjeno 116 grama droge.\nOve granične prelaze za pola godine je prešlo 1,3 miliona putnika, 290 hiljada putničkih automobila i 137 hiljada kamiona. Ove godine broj putnika i vozila veći je za desetak odsto. Iz bogatog iskustva stalnog"nadmudrivanja" carinika i švercera, upravnik Carinarnice Niš Đurica Nikolić izdvaja neke karakteristične primere.\n- Rutinskom kontrolom kod jednog stranog državljanina koji je izlazio iz naše zemlje pronašli smo 60 zlatnika, kod drugog, takođe stranca, 69 hiljada evra, kod trećeg oko 16 hiljada švajcaraca i 11 hiljada evra. Bilo je i pokušaja da se u našu zemlju unese oko 1.300 blanko putnih isprava, ličnih karti i blanko vozačkih dozvola Republike Srbije. Zaplenjena je izvesna količina mobilnih telefona, a samo kod jednog putnika koji je pokušao da ih unese iz Makedonije vredeli su oko 13 hiljada evra - naveo je Nikolić.\nUpravnik niške carinarnice posebno naglašava dobru saradnju sa MUP-om, našom pograničnom i poreskom policijom, kao i sa carinskim organima Makedonije i Bugarske.\nGradska vlada usvojila Predlog strategije za unapređenje obrazovanja\nPlavi se pripremaju za prvenstvo: Dobri strelci, ali loša oprema\nBogat program Dečjeg centra


UPIS BEZ RIZIKA\nPolaznik može da odustane ili odloži pohađanje programa bez naplate standardnih troškova sve do 4 nedelje pre početka programa – potpuno besplatno promenite datum početka programa ili odustanite od istog. Na ovaj način možete bez ikakvog rizika da rezervišete mesto na vreme.\nU slučaju da je polaznik jezičke mreže Verbalisti sprečen da izađe iz svoje zemlje zbog Covid-19 mera, ili nije u mogućnosti da putuje na Maltu jer je oboleo od Covid-19, ili ako Malta naknadno uvede restriktivne mere putovanja za zemlju iz koje polaznik dolazi (a koje nisu važile u momentu bukiranja programa), onda je otkazni rok bez plaćanja penala 2 nedelje (podnošenje pismenog zahteva/obrazloženja i dokaznih dokumenata, poput pozitivnog testa na Covid-19, su uslov za ostvarenje prava po ovom osnovu).\nJedna od glavnih prednosti ovog programa u odnosu na druge letnje škole na Malti je da su polaznici smešteni u neposrednoj blizini škole, na samo 3-5 minuta hoda od nje, što ne samo da je bitno za bezbednost učenika, već se time postiže da je njihov boravak daleko ugodniji.\nSobe su dvokrevetne i trokrevetne, klimatizivane su, imaju privatno kupatilo i satelitsku televiziju. Sobe se čiste jednom dnevno, a hotel obezbeđuje posteljinu i peškire.\nBežični internet je besplatan u lobiju, dok je uz doplatu dostupan i u sobama. Boravak je na bazi punog pansiona (kontinentalni doručak, lanč paket i večera).\nSa jezičkim institutom IELS pripremili smo cene sa popustom čak i do 350 evra! Što duži kurs upišete to je veći popust 🙂\n2021 CENE LETNJE ŠKOLE JEZIKA PO OSOBI\nGrupni polasci planirani su za 3, 24. i 31. juli, kao i 7. avgust 2021.\n05. JUNI – INFORMACIJA: Grupni polazak 3. jula je popunjen. Zbog velikog interesovanja uveli smo još dva termina – 31. juli i 7. avgust. Još samo nekoliko mesta ostalo je za polaske 24. i 31. jula. Takođe, najtoplije preporučujemo što raniji upis za grupni polazak 7. avgusta.\nIndividualni polasci: 26. jun; 3, 10, 17, 24. i 31. jul; 7. i 14. avgust 2021.


e-novine.com - Kićenje plaćenim nagradama\nŠoping: Dragan Đilas u Dablinu\nCijena nagrade, prava sitnica: Šef, Tatjana Pašić i Sir Oliver, u cvijećari nagrada\nPojedinci i firme iz BiH i Srbije su dobili nagrade Evropske poslovne skupštine iz Oxforda koje nisu rezultat stvarnog kvaliteta, već je za njih plaćeno po nekoliko hiljada eura na ime troškova “izrade”, otkrili su centri za istraživačko novinarstvo iz Sarajeva i Beograda\nSkriven iza platana: Đilas, "Najbolji menadžer"\nInstitucije, privatne firme i pojedinci iz Bosne i Hercegovine i Srbije godinama dobijaju nagrade Evropske poslovne skupštine (EBA) iz Oxforda i to predstavljaju kao značajan rezultat, ostvaren u prestižnoj konkurenciji. Međutim, novinari centara za istraživačko novinarstvo iz Sarajeva i Beograda otkrili su da se iza dodjele nagrada krije unosan biznis.\nNagrade i učestvovanje na ceremonijama dobitnici plaćaju u iznosima od po nekoliko hiljada eura. U nekim slučajevima novac za pokriće troškova je izdvojen iz javnih budžeta. Kriteriji za izbor nigdje nisu precizno objašnjeni.\nGrad Beograd je u julu 2012. godine dobio nagradu Najbolji grad, a gradonačelnik Dragan Đilas nagradu Najbolji menadžer godine. Nagrade su uručene na svečanosti u Dablinu, glavnom gradu Irske. Po odobrenju gradonačelnika Grad je iz budžeta isplatio blizu 11.000 eura za učešće na ceremoniji. Samo za nagrade plaćeno je oko 7.300 eura.\nU Dablin su putovale zamjenica gradonačelnika Tatjana Pašić i stručni saradnik u Službi za informisanje Sonja Stojanović. Pašićeva kaže da je Grad Beograd nekoliko mjeseci unaprijed dobio obavještenje o nagradi, ali ne zna kako je tekla procedura odabira.\nKiosk na Oksfordu: Viršle, cigarete, nagrade, kondomi, zemičke...\nDan nakon dodjele, gostujući u Dnevniku 2 Radio-televizije Srbije, gradonačelnik Đilas je izjavio da nagrada koju je Beograd dobio pripada svim građanima Srbije, a nagrada koju je on lično dobio cijelom timu koji je u prethodnom periodu vodio Beograd.\nNovinari su utvrdili da je u proteklih nekoliko godina EBA dodijelila veći broj nagrada pojedincima i institucijama iz BiH i Srbije, a e-novine izdvajaju omiljenog, i to dvostrukog laureata, Miću Jovanovića, u naučno-obrazovnim krugovima poznatog kao Mića Rektor.\nEvo kako je povodom kupovine prestižne nagrade reagovao Đilasov bivši drugar Dušan Petrović, ali ne Šane:\nNećete me prevariti, hoću svoj deo nagrade: Dušan Petrović, samostalni umetnik


Ibrahim Kunic Archive - SwissBiH intern. consulting\nTag : Ibrahim Kunic\nMladi poduzetnik Ibrahim Kunic iz Visokog u pandemiji pokrenuo biznis\nUSAID projekt “Diaspora Invest” nastavlja aktivnosti tehničke podrške malim i srednjim poduzećima pokrenutim zahvaljujući investicijama iz bh. dijaspore.\nKako se navodi, u godini obilježenoj pandemijom, Ibrahim je počeo razmišljati o novim modelima poslovanja i prilikama koje se pojavljuju zbog potrebe većeg stupnja higijenske i zdravstvene zaštite.\n– Povezali smo se s našim čovjekom u Kanadi, koji nam je ponudio neka nova softverska rješenja, ali i mašine koje smo na tržištu Bosne i Hercegovine prvo iskoristili u samouslužnim autopraonama. Mašina za izbacivanje jednokratnih krpa sa integriranim polir gelom za sušenje i poliranje auta, postala je pravi hit među vozačima, te smo kroz to prepoznali da su ljudi spremni platiti ovakav proizvod i na našem tržištu – navodi Kunić.\nNjegova kompanija “The Towels” u svibnju/maju planira prenos proizvodnje mašina iz Kanade u BiH, gdje bi onda bila smještena i baza proizvodnje.\n– U toku je postavljanje prvog niza prototip mašina koje dajemo u najam kao početak ulaska na tržište. Konačna serija je u procesu testiranja, uskoro ulazi u serijsku proizvodnju, nakon toga počinjemo i prodaju samih uređaja. Cilj nam je da postepeno ulazimo na tržište i steknemo povjerenje kupaca naših proizvoda. Proizvodi su novi i na svjetskom tržištu, te zadovoljavaju instant potrebe kupaca i cilj nam je da ih svake godine unapređujemo i razvijamo. Ono na što smo posebno ponosni jeste da je cijela priča krenula od suradnje s bosanskohercegovačkom dijasporom, našim državljaninom koji je vlasnik firme ‘Global Electronics’ u Kanadi – dodaje Kunić.\nU suradnji s USAID projektom “Diaspora Invest”, članovi tima “The Towels” prošli su programe obuke u prodaji i komunikacijama, te je tako i ova kompanija ušla u mrežu priznatih dijasporskih investicija u BiH, navodi se u saopćenju.\nBerza, BH Berza, bh biznis, BH Business News, BH ekonomija, BH kompanije, BH privreda, Bosanski News Portal, Dionica, export, hr recruiting recruitment Bosnia, Ibrahim Kunic, import, International Consulting, international management consultant, KupujmoDomace, New Markets, Nova trzista, Outsourcing to BiH, Outsourcing to Bosnia, Poslovanje u BiH, Posredovanje, Pozitivne vijesti, Privreda BH, proizvodnja, SASE, SwissBiH, SwissBiH BiH, Vijesti bh, Vijesti iz Banja Luke, Vijesti iz BiH, Vijesti iz Mostara, Vijesti iz Sarajeva\t0


Anoreksija i bulimija ~ sve učestaliji poremećaji ishrane\nPoremećaji ishrane nikada nisu zahtevali više pažnje javnosti i okoline nego što je to danas. Naučnici kažu da je broj morbidno gojaznih ljudi (indeks telesne mase preko 40) sve veći, što zbog nezdravog načina života, što kao posledica kompulsivnog prejedanja. Međutim, ne smemo zaboraviti drugu ,,stranu medalje“. Sa druge strane su osobe koje takođe imaju poremećaje u ishrani, ali su oni dijametralno suprotni od gojenja: hronično mršavljenje. Anoreksija i bulimija su sveprisutne poslednjih nekoliko decenija, ali je više faktora uticalo na njihovu zanemarenost i ignorisanje.\nAnoreksija i bulimija ~ bolesti modernog doba\nI anoreksija i bulimija su relativno ,,mlade“ bolesti. Neophodno je razdvojiiti slučajeve svesnog izgladnjivanja u cilju posvećenja ili religijskog obreda, koji su se dešavali od davnina, od samog anoreksičnog izgladnjivanja.\nPrvi slučajevi anoreksije (anorexia nervosa) su zabeleženi oko 1700. godine, ali su bili slučajni, pojedinačni slučajevi. Slično kao i anoreksija, i bulimija je zabeležena u retkim, pojedinačnim slučajevima, koji su bili nedovoljno istraženi da bi se moglo o njima izvesti određeno naučno zaključivanje. Međutim, bliži uvid u ova stanja dešava se sredinom XX veka, kada su oba oboljenja uzela maha.\nDa li modeling industrija neguje anoreksiju?\nPoseban porast broja anoreksičnih i bulimičnih osoba je zabeležen krajem XX veka. Tada je modeling uspostavio posebne zahteve za figuru manekenki. Definisanjem određenih trendova se ljudima ,,nameću“ poželjni oblici izgledanja i ponašanja. Tako je modna i modeling industrija manekenkama nametnula neophodne standarde za uspeh na modnim pistama. 90/60/90 kalup se smatrao čak i ,,debelim“. Poznate manekenke su morale da staju u poznati ,,size 0″ (size Zero, nulta veličina, nešto slično našem XXS-u). Naučne studije iz 2007. godine, koje su se bavile istraživanjem modeling industrije i poremećaja u ishrani, došle su do zaključka da je oko 40% manekenki koje su u tom trenutku bile na vrhuncu slave bolovale ili od anoreksije ili od bulimije. O tome više možete pročitati ovde.\nŠta su anoreksija i bulimija i po čemu se razlikuju\nAnoreksija (anorexia nervosa) je vrsta poremećaja u ishrani koja se manifestuje odbijanjem ili gađenjem na hranu. Ovakav stav prema hrani prati strah od gojenja, što ovaj poremećaj i čini psihičkim, a ne fizičkim problemom. Osobe koje pate od anoreksije nemaju nikakvu vrstu digestivnog ili nekog drugog, fizičkog problema, zbog kog ne podnose hranu. Njihova odbojnost prema hrani se zasniva na poremećenoj slici o sebi i sopstvu, zbog čega je ovaj problem složeniji nego što izgleda. Ono što anoreksiju izdvaja od ostalih psihočkih poremećaja je visoka stopa smrtnosti. Naime, ovo oboljenje, iako je psihološke prirode, snažno utiče na telo i na njegove prirode funkcije. One se remete: oboljenja digestivnog trakta, pluća, srca, zuba i desni oslabljuju telo i, u najekstremnijim slučajevima imaju smrtan ishod. Čak 10% obolelih od anoreksije umre od njenih posledica.\nBulimija (bulimia nervosa) počiva na istoj izmeštenoj slici sebe i svog tela. Ono što je razlikuje od anoreksije je poriv za hranom: anoreksične osobe se gade hrane i odbijaju je, a bulimične imaju nekontrolisan nagon za prejedanjem. Iako je anoreksija poznatija, bulimija je češća. Problem je u tome što bulimične osobe vešto kriju ovo oboljenje. Naime, one jedu normalno pred drugima, a prejedaju se u tajnosti, poput osoba sa poremećajem kompulsivnog prejedanja. Međutim, nakon te epizode ide epizoda nasilnog pražnjenja: bilo da koriste laksative ili prouzrokuju vomitus, bulimične osobe uvek nađu način da prikriju ove radnje. Kao i anoreksiju, i bulimija je propraćena različitim stanjima, kako fizičkim, tako i emotivnim.\nSimptomi su i fizičke i emotivne/psihološke prirode. U slučaju da primetite većinu nabrojanih elemenata sa spiska kod sebe ili kod bliske osobe u svojoj okolini, ne bi bilo zgloreg da obratite više pažnje na potencijalno postojanje ovih poremećaja.\njasno izražena mršavost: mršavost prati anoreksiju, dok je kod bulimije prisutno često variranje u težini: od ozbiljnih povećanja telesne mase, do velikih gubitaka. Naravno, sve se to dešava u kratkom vremenskom periodu (3-6 meseci).\nčesto posezanje za rigoroznim dijetama, vežbanje do iznemoglosti: vežbanje i treniranje je zdravo, ali samo ako je propraćeno adekvatnim unosom proteina i masti. Ako ste skloni treniranju i ne volite slatkiše-ne brinite, to nije anoreksija. Ali, ako nakon obroka osećate gađenje prema samom sebi i MORATE da vežbate da biste se osećali bolje, možda treba da potražite pomoć.\npropadanje zuba: iako je česta pojava i kod anoreksije, propadanje zuba je glavni simptom bulimije. Neprekidni deficit u vitaminima izaziva povlačenje desni i rano ispadanje zuba, ali često povraćanje dovodi do erozije gleđi i na taj način uništava zdravlje usta i desni.\noticanje grla i bolovi u ždrelu: zbog povraćanja, osobe sa bulimijom imaju problema sa grlom, glasnim žicama i ždrelom. Konstantno naprezanje dovodi do povreda ovih organa.\nkrti nokti, perutanje kože i opadanje kose: zbog nedovoljnog unosa vitamina i minerala, kosa, koža i nokti prvi stradaju. Generalno, dehidrirana koža, nokti koji pucaju i slaba i krta kosa su alarm za manjak određenih nutritivnih sastojaka u ishrani, ali je kod ljudi sa anoreksijom i bulimijom ovaj deficit izraženiji.\nBulimija i anoreksija se moraju lečiti i psihički i fizički!\nkosti: u slučaju da dođe do hroničnog deficita vitamina i minerala, dolazi do slabljenja kostiju i njihovih lakših preloma. Kod ljudi sa bulimijom su česte povrede vilice.\ngastrointestinalni problemi: loš unos hranljivih materija, ili nikakav, vodi ka poremećaju rada creva. Kada se telo navikne na slabu ili nikakvu ishranu, creva se naprežu više nego što im prirodne mogućnosti to dopuštaju. Bilo koji unos hrane remeti sistem za varenje, koji je već naviknut na deficitarnu ishranu, te osoba nakon jela doživljava različite neprijatnosti. To mogu biti gasovi, zatvor, dijareja, grčevi. Taj osećaj povezuje sa ishranom, te razvija osećaj gadosti prema hrani. Tako se stvara cikličnost ovog problema. Kod bulimije bilo koji unos hrane stvara refleks za povraćanjem.\nhipotermija: niža tempetaruta tela od normalne je česta pojava pri poremećaju u ishrani. Naime, srce radi pod kontinuiranim naporom, zbog čega i ne čudi što su anoreksične osobe sklone hipotermiji i lošoj cirkulaciji.\nKod žena je redovan neredovan/nepostojeći ciklus: jedan od glavnih znakova postojanja anoreksije je izostajanje menstrualnog ciklusa. S obrizom na poremećaj hormona koji prati ovaj poremećaj, kao i na lošu cirkulaciju i usporen rad srca, ne čudi što menstrualni ciklus prvi trpi. Problem sa ovom stavkom je u tome što većina izlečenih osoba neretko nikada ne uspostave redovan ciklus nakon dugogoidšnjeg bolovanja od anoreksije.\nKod anoreksije se slika u ogledalu se drastično razlikuje od ideje o samom sebi\nAnksioznost i depresija: propratni problemi ovog poremećaja su anksiozni poremećaji koji prelaze u depresivne epizode. Potreba za kontrolisanjem sopstvenog života, koja se manifestuje kroz sumanuto kontrolisanje unosa hrane, pokazuje sasvim suprotno. Naime, kada osoba oseti da gubi kontrolu nad događajima u svom životu, privid vraćanja te kontrole nalazi u unosu hrane. Bilo koja vrsta otklona od ideala težine koju je zamislila, u pojedincu budi stres i strah od ponovnog gubljenja kontrole. I tako u krug. Zbog toga je lečenje poremećaja u ishrani složen i dugoročan proces, koji zahteva pomoć stručnih lica.\nIzmeštena slika o sebi/ problemi sa samopouzdanjem i samopoštovanjem: sama činjenica da postoji tako snažan fokus na telo i telesno, praćeno karakterizacijom sebe u negativnom smislu, svedoči o problemu sa samopouzdanjem. Stvaranje ideala lepote koji je nedostižan (npr maštanje o tome da se bude sitan, mršav, ali na fizičke predispozicije to onemogućavaju, želja da se bude niži, da noge budu duže itd) dodatno gura osobu u stresne i anksioznošću propraćene situacije.\nU slučaju da ste primetili da znate osobu sa bulimijom/anoreksijom, ili da ste baš vi ta osoba, nema potrebe za panikom. Detektovanje problema je već korak ka njegovom rešenju. Važno je naći pravog stručnjaka: psihijatra ili psihoterapeuta, koji će se baviti ovim problemom na adekvatan način. Osim toga, NEOPHODNA JE PODRŠKA I POMOĆ OKOLINE! Bez razumevanja od strane blićnjih-porodice i prijatelja-osobe koje se bore sa ovim poremećajima će voditi mnogo težu bitku. Zbog toga pre svega morate imati mnogo strpljenja, požrtvovanja i razumevanja da biste svojim dragim osobama pomogli da se izbore sa ovim surovim poremećajima.


Saradnja u oblasti životne sredine od prioritetnog značaja za unapređenje odnosa između Crne Gore i Rumunije\nDatum objave: 14.02.2017 16:20 | Autor: Ministarstvo održivog razvoja i turizma\nMinistar Radulović je ambasadora upoznao sa prioritetnim aktivnostima Ministarstva u narednom periodu, pri čemu su u fokusu bile aktivnosti u okviru procesa pretpristupnih pregovora sa Evropskom unijom. S tim u vezi, posebno je naglasio značaj ekspertske pomoći u oblastima pod nadležnošću Ministarstva održivog razvoja i turizma.\nAmbasador Nagi izrazio je zadovoljstvo porastom broja rumunskih turista u Crnoj Gori, uz očekivanje da će se pozitivan trend nastaviti u narednom periodu. Naglasio je da dvije države imaju veliki potencijal za dalje unapređenje saradnje u oblastima pod nadležnošću Ministarstva održivog razvoja i turizma. Takođe, on je istakao neophodnost jačanja saradnje u oblasti održivog razvoja i zaštite životne sredine, imajući u vidu postojeći Sporazum između Vlade Crne Gore i Vlade Rumunije o saradnji u oblasti održivog razvoja i zaštite životne sredine.\nMinistar Radulović izrazio je očekivanje intenziviranja razmjene iskustva i primjera dobre prakse, istakavši da je od posebnog značaja iskustvo Rumunije u pogledu jačanja administrativnih kapaciteta u okviru pretpristupnog procesa u okviru Poglavlja 27 – Životna sredina i klimatske promjene, kao jednog od najzahtjevnijeg.\nSagovornici su takođe izrazili potrebu za razmjenom iskustva u oblasti upravljanja otpadom kao i industrijskog zagađenja te dogovorili hodogram aktivnosti u narednom periodu.\nTokom sastanka bilo je i riječi o potrebi za unapređenjem saobraćajne infrastrukture kao preduslova jačanja turističke ponude. U tom pogledu, poseban značaj ima izgradnja autoputa Bar – Boljari, koji će stvoriti preduslove za bolju kopnenu vezu Crne Gore sa ostatkom Evrope.\nSagovornici su zaključili da očekuju nastavak dobre saradnje, kao i povećanje broja rumunskih turista koji će posjetiti Crnu Goru i doprinijeti produženju sezone.


Mobilni punjači za mobilne telefone i tablet računare\nBojan Milojković | 02. jan. 2015.\nNapredak tehnologije je doveo i do napretka mobilnih telefona, pa su ovi uređaji prerasli u prave male računare. Naziv “mobilni telefoni” sve manje pristaje ovim uređajima jer danas uz pomoć njih koristimo internet, fotografišemo, slušamo muziku, gledamo filmove, komuniciramo sa dragim osobama na razne načine (Skype, Facebook, Viber, WhatsApp…), koristimo ih kao GPS navigatore prilikom putovanja i još mnogo toga. Kako bi sve što smo nabrojali (a i ono što nismo) bilo moguće, sve komponente od kojih se sastoje mobilni telefoni su doživele veliko unapređenje. Sve, osim jedne – baterije.\nTehnologija za izradu baterija za mobilne telefone se nije znatno promenila gotovo od nastanka ovih uređaja. Nekada smo autonomiju (vreme trajanja) baterije merili u danima, a danas je merimo u satima. U jednom od prethodnih članaka smo opisali veoma korisnu aplikaciju koja poboljšava trajanje baterije na Androidu, ali Vam ona ne može pomoći da dopunite bateriju. Zato smo odlučili da napišemo i ovaj članak…\nU zadnje vreme su mobilni punjači za mobilne telefone i tablet računare jako popularni uređaji, a oni Vam omogućuju da napunite bateriju Vašeg mobilnog telefona ili tablet računara bilo kada i bilo gde, čak i onda kada ste kilometrima daleko od zidnog štekera! Naziv ovih uređaja na engleskom jeziku glasi Power Bank, a u našem jeziku su poznati pod nazivima mobilni punjači, eksterne baterije i eksterni punjači. Preporučujemo Vam da koristite naziv mobilni punjači, jer je najprikladniji našem jeziku i najbolje opisuje funkciju samog uređaja.\nMobilni punjači su uređaji koji se sastoje od punjive baterije (akumulatora), pomoćne elektronike i priključka za mobilni telefon ili tablet računar. Zapravo, mobilni punjači predstavljaju izvor električne energije koji možete poneti svuda sa sobom. Mobilni punjači, to jest njihove baterije, se pune na isti način kao i mobilni telefoni – preko zidne utičnice ili preko USB priključka na Vašem računaru, a većinu njih možete napuniti istim punjačem kojim punite i mobilni telefon. Kada ih napunite, električna energija (struja) iz njihove baterije će Vam biti na raspolaganju bilo kada i bilo gde, omogućujući Vam da njom napunite bateriju Vašeg mobilnog telefona ili tablet računara, ali i mnogih drugih uređaja.\nMobilni punjači se sa mobilnim telefonima i tablet računarima povezuju uz pomoć kratkog kabla koji se uključuje u isti priključak u koji inače i uključujete punjač Vašeg mobilnog telefona ili tablet računara. Većina mobilnih punjača poseduje i klasične USB priključke, iste onakve kakve poseduju desktop i laptop računari, pa se preko njih mogu puniti praktično svi uređaji koji se mogu puniti i preko USB priključka na računaru. Dakle, osim mobilnih telefona i tablet računara, uz pomoć mobilnog punjača možete napuniti i fotoaparat, MP3 plejer, GPS navigator, elektronsku cigaretu i još mnogo toga. Kako mobilni punjač izgleda, možete videti na slikama ispod. Postoji zaista veliki izbor oblika i boja.\nSAVETI ZA KUPOVINU MOBILNOG PUNJAČA (EKSTERNE BATERIJE)\nBaterija unutar mobilnih punjača ima svoj kapacitet, baš kao i baterija Vašeg mobilnog telefona. Od kapaciteta baterije mobilnog punjača zavisi koliko ćete puta njime moći da napunite mobilni telefon, tablet računar ili neki drugi uređaj. Primera radi, ako baterija Vašeg mobilnog telefona ima kapacitet od 2600mAh (miliamper-časova), a baterija unutar mobilnog punjača ima kapacitet od 7800mAh, sa jednim punjenjem mobilnog punjača ćete moći tačno tri puta da napunite Vaš mobilni telefon. Kako biste izabrali mobilni punjač koji će najbolje odgovoriti na Vaše potrebe, potrebno je da razmislite o tome koje ćete sve uređaje njime puniti i koliki je kapacitet njihovih baterija. Čest je slučaj da ljudi žele mobilni punjač što manjih dimenzija, ali manje dimenzije znače i manji kapacitet njegove baterije, pa se može dogoditi da mobilni punjač nije u stanju da obavi ni jedno kompletno punjenje mobilnog telefona. Na primer, mobilnim punjačem koji ima kapacitet od 2600mAh, nećete moći u potpunosti da napunite bateriju Sony Xperia Z3 telefona jer ona ima kapacitet od 3100mAh.\nSledeća stvar na koju treba da obratite pažnju je kvalitet izrade mobilnog punjača. Mobilni punjači sa lošim kvalitetom izrade neće biti u stanju da obezbede stabilan napon koji je neophodan za punjenje Vašeg mobilnog telefona, tablet računara ili drugog uređaja, što može dovesti do trajnog oštećenja baterije uređaja kojeg punite ili do oštećenja samog uređaja. Da biste sprečili potencijalne probleme, uvek birajte mobilne punjače renomiranih proizvođača kao što su: Sony, Varta, Genius, Verbatim i drugi. Kompanija Genius u svojoj ponudi ima mobilne punjače u koje su ugrađene Samsung-ove baterije izuzetno visokog kvaliteta, a zbog odličnog odnosa između cene i kvaliteta zaslužuju našu najtopliju preporuku. Konkretno, mobilni punjači marke Genius, koji u sebi poseduju Samsung-ovu bateriju, i koji se mogu naći na lokalnom tržištu nose oznake: ECO-u500, ECO-u700, ECO-u1000. Nažalost, mobilni punjači manje poznatih proizvođača najčešće ne poseduju željeni kvalitet, pa ih iz tog razloga ne možemo preporučiti. Ne bismo voleli da mala ušteda novca kasnije dovede do daleko većih troškova.\nTakođe, obratite pažnju i na to kakve priključke koriste uređaji koje planirate da punite mobilnim punjačem i od prodavca zatražite model sa odgovarajućim priključcima.\nDodatna oprema Eksterne baterije Mobilni punjači Mobilni telefoni Punjači Tablet računari\nSaveti za kupovinu tablet računara 19. dec. 2014. | Bojan Milojković\nKoji da kupim za Samsung J6 ,odlican tekst zelim ovo da kupim\navg. 31, 2016\nSa ovom spravicom sam konačno uvek sa 100% baterije gde god da krenem…\nJako korisna stvar!\nNaravno da je korisna. 😉 Planiram uskoro da osvežim ovaj tekst, to jest da ga ažuriram novim informacijama.\nBojane mora da priznam da za ovu napravu josh nisam cuo, ja punim svoje uradjaje iskljucivo na jeftinim kineskim punjacima sa pijace. Naravno mobilni punjaci su nesto drugo, tako da necu reskirati, poslusacu tvoje savete. Mada imam malu ogradu, ne znam da li su bash neophodni, jedina upotrebna vrednost mozda pri dugackim putovanjima, iako u modernijim busevima i vozovima imaju punjace.\nNavešću samo neke od situacija u kojima su mi mobilni (prenosivi) punjači bili od izuzetne pomoći: na plaži dok ubijam vreme čitajući vesti na telefonu i slišam muziku na bluetooth zvučniku, na celodnevnom izletu u prirodu (npr. prvomajski uranak), u hotelskoj sobi kada zafali slobodan šteker, u kolima gde nema mesta za dva automobilska punjača…\nJa imam SAMSUNG GALAKSI S L9000 !\nKoji punjac mogu kupiiti\nSvi odgovori se već nalaze u tekstu. S obzirom na to da je reč o starijem telefonu, sa relativno malim kapacitetom baterije, biće dovoljan i punjač kapaciteta od recimo 5.000mAh. Imajte u vidu da kapacitet punjača nije povezan sa kvalitetom punjača, te na kvalitet treba posebno obratiti pažnju. U međuvremenu se na tržištu pojavio mobilni punjač marke ASUS, koji nosi oznaku ZenPower. Reč je o izuzetno kvalitetnom uređaju koji poseduje mnoštvo zaštita, kao što su: zaštita od kratkog spoja, zaštita od prepunjavanja, sistem za intelientnu kontrolu punjenja… Zahvaljujući navedenim tehnologijama, ne postoji mogućnost da upotreba ASUS ZenPower punjača dovede do bilo kakvog oštećenja telefona.\nJa imam lg g2 koji da kupim punjac\nVaš telefon poseduje bateriju kapaciteta 3.000 mAh. Ukoliko želite da mobilnim punjačem ostvarite bar jedno kompletno punjenje, onda ni on ne sme imati manji kapacitet. Imajte na umu da akumulator u mobilnim punjačima vremenom gubi svoj kapacitet, pa je zato najbolje odmah uzeti punjač sa nešto većim kapacitetom (npr. 5200 mAh). Ukoliko Vas interesuje punjač iz niže ili srednje cenovne kategorije, ne treba uzimati u razmatranje ništa ispod proizvoda kompanije Genius. Naravno, postoje i bolji uređaji, ali oni pripadaju višem cenovnom rangu, a proizvode ih Sony, Varta, Energizer…\nOdlican tekst ! Bravo za autora! Vec pocetkom nove radne nedelje zelim da kupim jednu ovakvu stvarcicu za moj mobilni telefon !


Prva sjednica Upravnog odbora: Ubrzane aktivnosti na pomoći ugroženom stanovništvu – Magazin Plus\nHome/Prva sjednica Upravnog odbora: Ubrzane aktivnosti na pomoći ugroženom stanovništvu\nPrva sjednica Upravnog odbora: Ubrzane aktivnosti na pomoći ugroženom stanovništvu\nU sjedištu Federalne vlade u Sarajevu jučer je održana prva sjednica Upravnog odbora Fonda za potporu nastradalim područjima od prirodne nepogode na teritoriji Federacije Bosne i Hercegovine kojom je predsjedavao predsjednik Fonda i premijer FBiH Nermin Nikšić, koji je to po funkciji. Sjednici su prisustvovali članovi Adil Osmanović, Erdal Trhulj, Safudin Čengić, Petar Ćorluka, Mehmed Mustabašić i Sinan Husić, dok su ostali članovi bili opravdano odsutni.\nU skladu sa svojim nadležnostima Upravni odbor Fonda je jučer utvrdio Prijedlog statuta Fonda kojim se sukladno zakonu uređuju pitanja koja se odnose na naziv i sjedište, djelatnost, organizaciju, ustrojstvo, tijela i upravljanje, imovinu, financijsko poslovanje, planiranje rada i poslovanje, raspoređivanje i korištenje sredstava, raspodjelu sredstava i njihovo knjigovodstveno vođenje, javnost rada i druga pitanja koja su od značaja za organizaciju i način rada Fonda za potporu nastradalim područjima od prirodne nepogode na teritoriji Federacije BiH.\nPredviđeno je da tekst Prijedloga statuta već na današnjoj sjednici razmatra i usvoji Vlada FBiH čime bi se stekli uvjeti za imenovanje vršioca dužnosti direktora Fonda, koji bi preuzeo ulogu direktora Fonda u osnivanju s obavezom da obavi pripreme za početak rada Fonda i podnese prijavu za upis u sudski registar. Njegova obaveza je i predlaganje Pravilnika o radu, dok će ministarstvo pravde, sukladno zakonu o osnivanju federalnog fonda, sačiniti Poslovnik o radu Upravnog odbora Fonda.\nJučer je rečeno da će se pri donošenju Pravilnika o radu voditi računa o maksimalnoj racionalizaciji administracije u aktivnostima u novoosnovanom Fondu. Iskazana je spremnost za efikasno i brzo djelovanje kako bi sredstva kojima u ovom trenutku raspolaže Federacija BiH što prije bila u funkciji pomoći ugroženom stanovništvu.\nInače djelatnost Fonda je prikupljanje i distribucija financijskih sredstava za pomoć nastradalim područjima na teritoriji Federacije, poticanje i financiranje pripreme, provedbe i razvoja programa, projekata i sličnih aktivnosti u saniranju posljedica nastalih prirodnom nesrećom, a obavljat će i druge poslove u svezi s financiranjem potreba namijenjenih za otklanjanje i ublažavanje posljedica prirodne nesreće i pružanje pomoći fizičkim i pravnim osobama.\nOsnivač Fonda je Federacija BiH, a osnivačka prava i dužnosti, uime Federacije, obavlja Vlada Federacije BiH.\nLiga prvaka: Remi Bešiktaša i Arsenala, Leverkusen bolji od Kopenhagena\nSFF: Peti dan filmske čarolije


Lakše do posla i njiva: Izgradnja puta Tomaševac - Dobrica u punom jeku\nLakše do posla i njiva: Izgradnja puta Tomaševac – Dobrica u punom jeku\nRadovi na izgradnji puta Tomaševac – Dobrica su u punom jeku i do sada je obavljeno oko dve trećine posla. Ovaj put obuhvata kružne tokove kod Tomaševca i Samoša, kao i most preko kanala „Nadela“.\nIzgradnjom puta, dužine 11,9 kilometara, ostvaruje se najkraća veza između Tomaševca i Samoša, Jarkovca i Dobrice, kao i bolja veza između Ečke i Kovačice. Planirano je da radovi budu gotovi krajem godine, a u Javnom preduzeću „Putevi Srbije“ očekuju brži i veći promet putnika i robe, kao i veću bezbednost saobraćaja.\nPROČITAJTE JOŠ: Sanirani trotoari i kolski prilazi u ulici Stevice Jovanovića (Foto)\nRadove na putu Tomaševac – Dobrica danas je obišao zamenik gradonačelnika Zrenjanina Saša Santovac, koji je razgovarao sa izvođačima radova.\n– Svih 1.760 meštana Tomaševca imaće bržu saobraćajnu vezu sa velikim centrima, kao što su Zrenjanin i Vršac. To će im omogućiti lakše putovanje do posla, škole ili odlazak do njiva. Putevi su jedna od najvažnijih investicija u privredu Srbije, a zahvaljujući predsedniku Aleksandru Vučiću, Zrenjanin je uvršten u prioritete – rekao je Santovac.\nOn je istakao značaj izgradnje lokalnih puteva, ali i budućeg auto-puta Beograd – Zrenjanin – Novi Sad, za ekonomski razvoj grada na Begeju.\n– U pitanju je investicija koja će promeniti budućnost Vojvodine i Srbije. Zajedno s unapređenjem lokalne putne mreže i njenim povezivanjem s putevima od državnog značaja, Zrenjanin će postati još interesantniji investitorima. Nakon izgradnje auto-puta i Fruškogorskog koridora, Zrenjanin će predstavljati centralnu tačku svih putnih koridora. Ako uzmemo u obzir i da imamo najveću industrijsku zonu u zemlji, onda Zrenjanin ima odlične uslove za dalji ubrzani privredni razvoj – zaključio je Saša Santovac.\nTagoviizgradnja puta Saša Santovac Tomaševac\nMeđunarodni dan medicinskih sestara biće obeležen i ove godine\nŽelite li da postanete vatrogasac – spasilac? Sad se prijavite!


RTCG - Radio Televizija Crne Gore - Nacionalni javni servis :: Politika :: BS: O VDT kada bude na dnevnom redu\nMUSTAFIĆ PORUČUJE 12. 06. 2013. 12:55 >> 13:04 1\nBS: O VDT kada bude na dnevnom redu\nBošnjačka stranka će se izjasniti u vezi predloženog vrhovnog državnog tužioca, kada taj izbor bude na dnevnom redu Skupštine, saopštio je potpredsjednik Skupštine Suljo Mustafić.\nTužilački savjet je predložio da se za tu funkciju ponovo izabera Ranka Čarapić, a zaključcima parlamenta je predviđeno da se bira kvalifikovanom većinom.\nMustafić je rekao da će pri donošenju odluke imati u vidu rezultate, koje je Tužilaštvo ostvarilo u vezi aktuelnih problema u Crnoj Gori. »Prije svega problem korupcije, kao i rezultati koje je Tužilaštvo imalo u vidu sakupljanja dokaza kada su u pitanju zločini koji se tiču deportovanja bošnjačkih izbjeglica iz Crne Gore, slučajevi Bukovica, Kaluđerski laz«, pojasnio je Mustafić.\nOn smatra da rad Tužilaštva treba posmatrati u kontekstu ukupnog sudstva i tužilaštva u Crnoj Gori. »To je prilično usko povezano, i ako se posmatraju rezultati unutar tužilaštva, moraju se u taj kontekst staviti i rezultati koje je ostvarilo sudstvo u Crnoj Gori«, ocijenio je Mustafić.\nOn je kazao da "postoji činjenica da je Tužilaštvo nezadovoljno zbog sudstva, ali da su oni dio ukupnog pravosudnog sistema, i da ih ne treba razdvajati". »Skupština što prije treba da donese rješenje ukoliko želimo da savladamo prvu fazu pridruživanja Evropskoj uniji«, zaključio je on.\nBudućim preduzetnicima 3,5 miliona eura pomoći\nZa samozapošljavanje od tri do 7,5 hiljada eura


Barak Obama nije rekao da postoje vanzemaljci - Raskrikavanje\nIzvorni članak je objavljen 20.05.2021. (Informer)\nBarak Obama nije rekao da postoje vanzemaljci\n20.05.2021. Marija Vučić Foto: Unsplash/ Joshua Coleman\nU današnjem broju Informera na naslovnoj strani našao se napis „Barak Obama šokirao svet: Istina je, postoje vanzemaljci“, uz prigodnu sličicu vanzemaljca E.T. iz filma Stivena Spilberga. Obama ovo, međutim, nije izgovorio iako jeste pričao o tome da postoje fotografije i snimci objekata za koje ne znamo šta su i ne možemo da ih objasnimo.\nOsim netačnog naslova, netačna je i prva rečenica u Informerovom tekstu:\n„Bivši predsednik SAD Barak Obama potvrdio je da vanzemaljci postoje“.\nPotom citiraju Obaminu izjavu - iako je citat korektno preveden, iz njega se vidi da bivši američki predsednik ovo nije rekao.\nOn je, naime, gostujući u jednom večernjem šou programu na televiziji CBS, upitan o vanzemaljcima odgovorio u neformalnom i ležernom tonu:\n„Kad je reč o vanzemaljcima, postoje stvari koje vam ne mogu reći uživo“, na šta se publika nasmejala.\n„Kada sam došao na funkciju ja sam pitao postoji li negde laboratorija u kojoj čuvamo uzorke vanzemaljaca i svemirske brodove? Oni su malo istraživali i odgovor je bio ne“, rekao je Obama praćen smehom prisutnih, a onda se uozbiljio:\n„Ono što je istina, i zapravo sam ozbiljan ovde, postoje snimci objekata na nebu za koje ne znamo tačno šta su i ne možemo da objasnimo kako su se kretali, njihove trajektorije, oni nisu imali lako objašnjive putanje. Mislim da ljudi to i dalje shvataju ozbiljno i pokušavajući da istraže i shvate šta je to. Ali ja nemam šta da vam prijavim danas“, rekao je Obama.\nOvih dana se u američkoj javnosti zaista dosta govori o neidentifikovanim letećim objektima jer se približava jun kada će američke obaveštajne i vojne službe morati da Kongresu dostave izveštaj o podacima kojima raspolažu u vezi sa neidentifikovanim objektima.\nDeo snimaka je već dostupan javnosti. Na primer, Pentagon je prošle godine objavio tri snimka snimljenih infracrvenim kamerama američkih vojnih aviona. Na njima se vide objekti nazvani „neidentifikovani vazdušni fenomeni“ (unidentified aerial phenomena), malih dimenzija, koji se kreću kroz vazduh na neobičan način.\nRecimo, jedan od tih snimaka nastao je 2004. godine, a svojim očima ga je, kako piše CNN, video sada penzionisani vojni pilot Dejvid Frejvor, jedan od četvorice onih koji su bili u avionu. Najpre su, kako je rekao za ovaj medij, uspevali da prate taj mali, beli, duguljasti predmet oko pet minuta. Najpre se kretao nepravilnom trajektorijom ka severu, da bi se, nakon što su mu se približili, naglo usmerio ka jugu i nestao „za manje od dve sekunde“.\n„Ovo je bilo krajnje naglo, poput lopte za ping pong, koja se odbija od zida. Udarila bi i krenula drugim putem“, rekao je Frejvor za CNN dodajući da tako nešto nikada nije video.\nObjekat nije imao krila niti motor, niti je ličio na bilo šta poznato američkoj vojsci. Ipak, nema definitivnih dokaza da je reč o vanzemaljskoj tehnologiji.\nPentagon nije saopštio da su „vanzemaljci među nama“\nDugo očekivani izveštaj Pentagona o neidentifikovanim vazdušnim objektima koje su tokom godina pr...\nOkrivljeni za paljenje kuće novinara optužio bivšeg načelnika UKP-a za iznudu priznanja\nIgor Novaković, okrivljen da je pomogao u paljenju kuće novinara portala Žig Info, Milana Jovanov...\nMediji „sahranili” glumca Milana Gutovića\nPrethodih dana se u medijima pojavila informacija da je glumac Milan Lane Gutović preminuo na Vojno...


Korpa (0 proizvod) Kliklak / Poslednji komad - Akcija - Outlet / Colossus CSS-3500 Digitalna vaga za precizno merenje\nProizvod je rasprodat i trenutno ga nije moguće naručiti. Očekujemo da će uskoro ponovo biti u ponudi. Prikazana cena je poslednji put ažurirana kada je proizvod bio dostupan.Stara cena: 1.690 din Popust 41%CENA sa popustom: 999 din (PDV je uračunat u cenu) ili poručite telefonskim putem Radno vreme Call centra 09:00-17:00018/4-217-385 -- 060/5326006 -- 018/4-100-660 -- 060/5326001\nColossus Technology Vaga za precizno meranje CSS-3500 Kapacitet:100 g; Podela: 0.01 g Sa funkcijom za brojanje komada Visoko precizni senzor merenja 0.6”(16 mm) LCD brojke Auto nula; nula i tara Automatsko i manuelno isključivanje Indikator slabe baterije i preopterećenja Dimenzije vage: 11.1 x 7.05 x 2 cm Napajanje: 2 x 1.5 V AAA (proizvod ne sadrži baterije)


Krenuli i šampioni | Vesti, FKVojvodina.com\nVesti / Mlađe kategorije / Krenuli i šampioni\nKrenuli i šampioni20.03.2012. 01:37\nAutor: Grba_NS (1)\nmladinci Vojvodine i jesenji šampioni omladinske lige Srbije nastavili su u nedelju svoj pohod ka tituli. Jedan od lepših dana u ovoj kalendarskoj godini navijačima Vojvodine pobedom su dodatno ulepšali momci od kojih javnost mnogo očekuje. Ekipa Rada ispraćena je sa tri gola u mreži, mada je i naš golman jednom vadio loptu iz mreže i to nakon sopstvene greške.\nTreba biti iskren i priznati da je i Rad imao svoje šanse, naročito u prvom poluvremenu, gde nam je dosta muka zadavao omaleni igrač sa brojem 11, ali i pored toga naši momci prvi dolaze do vođstva nakon preciznog udarca Slavena Baškala koji je dobio sansu u prvih 11.\nU drugom poluvremenu klinci u crveno-belim dresovima su preuzeli inicijativu i kontrolisali igru, mada nisu igrali kako umeju, onako tečno do noge, ali opet treba imati razumevanja jer su nastupili bez glavnog i (po)najboljeg igrača Dejana Melega, kao i bez Milana Sprema vihornog krila, umesto kog je šansu dobio Mijat Gaćinović iz kadetske selekcije našeg kluba.\nU odsustvu Melega njegovu ulogu (i dres) preuzeo je vižljasti Mirko Ivanić. Činjenica da je pored postignutog gola, bio i ubedljivo najbolji igrač, dovoljno govori koliko je uspešno zamenio Melega. I zaista se na terenu često moglo cuti Ćomi, jer se lopta najčešće nalazila u njegovom posedu. Treba ga pohvaliti jer se ne libi da preuzme odgovornost na sebe i reši neke naizgled nerešive situacije, da li pasom ili driblingom, kako mu već inspiracija naloži.\nUz njega, dosta zapaženu ulogu imao je i uvek agresivni Nemanja Sekulić, koji konstantno igra na ivici faula, i upravo nakon njegovog topovskog udarca gde je lopta pogodila prečku, ista dolazi do Nebojše Kosovića kojem je preostalo samo da rutinski gurne loptu u mrežu, a potom i podeli radost sa, danas odsutnim, Feratijem koji je sa tribina gledao svoje drugare.\nNekih desetak minuta pred kraj meča ekipa Rada je postigla utešni pogodak posle greške našeg golmana Kordića koji je ispustio loptu, koja se otkotrljala u gol. Treba istaći da je momak pre toga imao par spektakularnih intervencija i sprecio Radovce da izjednače, i zato poruka za ovog momka da samo nastavi da gazi, kao što je to radio i do sada, što važi i za ostatak ekipe, pa da na leto zajedno slavimo titulu, toliko čekanu.\nVojvodina je igrala u sastavu: Kordić, Petrić, Glumčević, Nastić, Nikolić, Sekulić, Kosović, Ivanić, Gaćinović, Baškalo, S. Kordić.


Veprovi kreću u pohod na novu titulu - KRAGUJEVAČKI SPORT\nPredstojećeg vikenda počinje nova sezona Superlige Srbije u američkom fudbalu, koja će biti podeljena u tri divizije. Kragujevački Divlji veprovi takmičiće se u elitnoj grupi „Centar“, zajedno sa beogradskim Vukovima i Plavim zmajevima, novosadskim Vojvodama, pančevačkim Panterima, Anđeoskim ratnicima iz Čačka, Sombor Celtisima i Lovcima iz Vrbasa. Dve najbolje plasirane ekipe iz ove grupe plasiraće se direktno u polufinale, dok će treći i četvrti tim razigravati sa dva najbolja tima iz severne i južne divizije. Kragujevčani će i u ovoj sezoni ići na titulu i pokušaće da donesu još jedan pehar u vitrine najtrofejnijeg srpskog kluba, a prva prepreka će biti ekipa Celtisa iz Sombora.\nGlavni trener i kvoterbek Veprova, Sten Bedvel, uzbuđen je zbog početka nove sezone i ističe da, bez obzira ko je sa druge strane terena, njegov tim mora da pruži maksimum.\n– Veoma sam uzbuđen zbog utakmice koja je pred nama. Naši igrači su naporno radili na treninzima i jedva čekamo da konačno udarimo nekoga u dresu druge boje. Očekujem da pobedimo svaki put kada kročimo na teren, a isto važi i za utakmicu sa Celticsima. Vreme je za šou – kaže Džeremi.\nOstali parovi divizije „Centar“:\nBeograd Vukovi – Pančevo Panthers,\nNovi Sad – Beograd Blue Dragons,\nČačak Angel Warriors – Vrbas Hunters.\nInđija Indians – Sremska Mitrovica Legionaries,\nSubotica Spartanci – Klek Knights,\nKikinda Mammoths – Novi Kneževac Grofovi.\nPožarevac Outlaws – Jagodina Strawberry Celts,\nBeograd Gorštaci – Niš Imperatori,\nKraljevo R. Crowns – Mladenovac Forestlanders.


KAMO IDE SLOVENIJA: Civilno društvo protiv Janeza Janše :: Novice :: Lupiga\nSlovenija danas, deveti put u svojoj istoriji, bira predstavnike u parlamentu. Prvi rezultati znaće se posle zatvaranja izbornih mesta, ali već sada je jasno da je među pobednicima ove izborne trke – civilno društvo. Još u epidemiji, a posebno posle raspisivanja izbora u februaru ove godine, nevladine organizacije i građanska udruženja krenula su u kampanju za masovni izlazak na izbore i odlučni obračun sa aktuelnim autokratskim režimom Janeza Janše.\nOrganizacije poput Institut 8. marec, Glasa ljudstva, Sindikata Mladi plus i Pravne mreže za demokraciju uporno i odlučno su reagovale na svako kršenje ljudskih prava, sužavanje autonomije medija, političko preuzimanje policije, sudstva, školstva, nezavisnih stručnih udruženja i drugih. Pokušaji da se država i njene nezavisne institucije pretvore u sluškinju Slovenske demokratske stranke (SDS) obeležili su mandat aktuelnog premijera Janeza Janše.\nOvi izbori su od istorijske važnosti za Sloveniju i odlučiće ne samo o tome ko će voditi Sloveniju u narednom periodu već i u kom smeru će Slovenija ići – putem autokratije ili putem demokratije, upozoravaju u kampanji Gremo volit! (Idemo da glasamo!) u okviru koje su volonteri sa “putujućim festivalom demokracije” danima obilazili gradove i sela širom zemlje i građane pozivali na što masovniji izlazak na izbore, delili cveće i letke, plesali i pevali. Posledica kampanje se već beleži u masovnom izlasku na prevremeno glasanje. U tri dana je glasalo više od 130.000 ljudi što je 7,67 posto svih glasača i rekordan je izlazak na svim izborima i referendumima do sada. Kampanja za izlazak na izbore završena je velikim koncertom na Trgu Republike u Ljubljani na kome su pred više hiljada ljudi nastupila neka od najvećih imena slovenačke pop i rock muzike.\nSmrt janšizmu, sloboda narodu - poruka sa zadnjeg protesta petkom (FOTO: Snježana Vračar Mihelač)\nKoncert je simbolično održan u petak uveče, na dan koji je već dve godine vreme protestnog okupljanja građana i građanki protiv vlade Janeza Janše. “Zadnji petak u diktaturi”, zapisao je Jaša Jenull, jedan od organizatora petkovih protesta koji je zbog te svoje aktivnosti dobio za više od 50.000 evra kazni od države bez obzira na ustavno pravo na mirno javno okupljanje. On je samo jedan od mnogih koji su tokom manadata ove vlade kažnjeni zbog okupljanja, nošenja transparenata sa antirežimskim porukama, kao i zbog čitanja Ustava Republike Slovenije pred parlamentom.\n"U vreme epidemije izdato je za više od dva miliona evra kazni. Demonstrantima, prolaznicima, porodicama, ljudima koji su jeli kroasane ... Pravna država se raspala,” izjavio je Jenull.\nStvaranje širokog konsenzusa o tome da su ovi izbori sudbonosni za slovenačko društvo i da treba da zaustave proces razgradnje pravne države osnovna su ideja civilnih organizacija, koje su vetar u leđa dobile i velikim uspehom referenduma za pitku vodu u julu prošle godine kada je opcija civilne inicijative suvereno pobedila. Slovenija je zahvaljujući osvešćenosti, solidarnosti, udruživanju i angažmanu građana i građanki uspela da sačuva vodne resurse i suprotstavi se kratkoročnim interesima profita. Tako je i izborna kampanja u koju su se uključile mnogobrojne javne ličnosti, zapravo postala novi referendum: za i protiv vlade Janeza Janše, odnosno za i protiv “janšizma” kako su krstili specifičan autokratski način vladavine u Sloveniji.\n“Učešće na parlamentarnim izborima nikada do sad nije bilo tako nužno. To je najmanje što možemo uraditi da potpuno ne skliznemo u autokratsku samovladu koja stremi privatizaciji školstva in zdravstva, koja produbljuje jaz između siromašnih i bogatih, koja ugrožava temeljna ljudska prava, kao što su reproduktivna prava žena, prava na pitku vodu itd, koja u zaštiti prirodne sredine ne vidi investiciju za budućnost već prepreku u gomilanju profita, koja podređuje javne medije, podstiče mržnju prema marginalnim društvenim grupama i služi se korupcijom, govorom mržnje i zastrašivanjem kao oblikom vladanja”, istakla je u svom govoru na završnom koncertu glumica Tina Vrbnjak i tako zapravo opisala suštinu zahteva dvogodišnjih demonstracija.\nJanša i janšizam na "referendumu" (FOTO: HINA/Lana Slivar Dominić)\nKo među kandidatima na izborima može da ispuni ove i slične zahteve?\nNa izbore izlazi dvadeset i jedna stranka, od kojih su najveće Slovenska demokratska stranka (SDS) aktuelnog premijera Janeza Janše, Nova Slovenija – Hrišćanski demokrati (NSi) Mateja Tonina i koalicija Povežimo Sloveniju u bloku desnog centra u kojoj su aktuelni potpredsednik vlade i ministar privrede Zdravo Počivalšek, dok se iz bloka levog centra izdvajaju kao najveće Pokret Sloboda Roberta Goloba, novopečenog političara, a do skoro menadžera velikog državnog energetskog preduzeća GEN-I, Levica Luke Meseca, Socijalni demokrati (SD) Tanje Fajon, Lista Marjana Šarca (LMŠ) i Stranka Alenke Bratušek (SAB). Sve stranke levog centra izuzev novog Pokreta Sloboda potpisale su sporazum o delovanju posle izbora kojim su se obavezale da neće sarađivati sa Janšinim SDS-om niti sa strankama koje ga podržavaju.\nTu su i veterani slovenačke politike, koji su već trideset godina na političkoj sceni, kao što je Zmago Jelinčič Plemeniti i njegova Slovenska nacionalna stranka (SNS) sa desne strane, kao i nova Vesna zelena stranka i Pirati Slovenije, član međunarodne mreže piratskih stranaka. Tu je i Ivan Gale, još jedan početnik na političkoj sceni, poznat kao zviždač, javni službenik koji je otkrio korupciju u Zavodu za robne rezerve Slovenije, a sada predsednik stranke Naša prihodnost (Naša budućnost). Iz okolnosti epidemije i protivljenja vakcinisanju, izrasla je stranka Resni.ca koja se sada kandiduje na izborima.\nRobertu Golobu i njegovom Pokretu Sloboda istraživanja javnog mnenja predviđaju najviše glasova, a osim toga on kotira i kao najpopularniji političar. Za slovenačku politiku je karakteristično oduševljavanje birača takozvanim “novim licima”. Verovatno i zato što se politika smatra prljavom i pokvarenom delatnošću, debitanti imaju puno uspeha jer su još novi i “neuprljani”. Tako je u više navrata pobedio debitant. Prethodni premijer Marjan Šarec stigao je u politiku direktno iz glumačko-komičarskih voda, a njegov prethodnik, uticajni pravnik Miro Cerar sa Pravnog fakulteta u Ljubljani gde je redovni profesor.\nPokret Sloboda, između ostalog, obećava povratak pristojnosti i poštovanja u politiku, povratak kulture dijaloga i borbe protiv govora mržnje, povratak saradnje i sloge u zajednici, otvoreno društvo u kome vlada pravo i demokratija, partnerstvo sa civilnim društvom. Tesno iza Pokreta Sloboda nalazi se Janšin SDS, na trećem su Socijalni demokrati, dok je na četvrtom mestu, po anketama, Levica.\nSlovenci se tradicionalno oduševljavaju takozvanim “novim licima” pa Golob prema anketama ima prednost (FOTO: HINA/STA/Antonio Bat)\nDok Pokret Sloboda želi povratak na staro koje je uništeno dolaskom Janše na vlast i potezima njegove vlade, Levica želi drugačije i novo društvo. Povratak na staro ih ne zanima. Oni obećavaju “Budućnost za sve, a ne samo za nekolicinu”, smatraju da je “Stan pravo a ne privilegija” i “Na svet gledaju očima slabijih”. Levica otvara goruća pitanja radnika, penzionera, studenata, prekarskih radnika. Zauzimaju se za izgradnju javnih i neprofitnih stanova i uvođenje poreza na prazne i luksuzne stanove, za zaštitu podstanara i za formiranje zadruga, insistiraju na javnom, besplatnom i svima dostupnom zdravstvu, protiv su prekarizacije rada i zalažu se za socijalno siguran posao. Najavljuju usvajanje zakona koji će posebno regulisati put razvoja Slovenije u vreme klimatske krize. Razvijaće održivu mobilnost (javni saobraćaj, železnice i biciklističke staze), a subvencije ukinuti za avionski prevoz. Protiv su kupovine oružja. Kultura će biti jedna od prvih stvari koje će postaviti na noge, piše u njihovom programu.\nU uzavreloj predizbornoj atmosferi, programi Levice i Socijalnih demokrata našli su se čak i na proceni Ustavnog suda. Aktivista blizak desnici je zatražio ocenu ustavnosti delovanja ovih stranaka zbog nasledstva “zločinačkog saveza komunista” i “veličanje totalitarizma”. Ustavni sud je prijavu odbacio kao “očigledno neutemeljenu”.\nPokret Sloboda posebno mesto u postizbornoj saradnji namenjuje civilnom društvu. A civilno društvo, jače nego ikada, za neodlučne birače organizovalo je još jedan ohrabrujući test za veće učešće na izborima: Volitvomat. Sve političke stranke koje se kandiduju na izborima pozvane su da prokomentarišu 138 zahteva sa da ili ne i da se obavežu da će to i sprovesti ukoliko dobiju mogućnost da formiraju vladu. Tako u volitvomatu birači mogu da provere u kojoj meri se njihovi lični politički stavovi slažu sa programima stranaka.\nZahvala "strahovladi za sve proteste petkom (FOTO: Snježana Vračar Mihelač)\nStavove, programe i obećanja kandidata za parlament birači su mogli da slušaju i u medijskim sučeljavanjima. Zadnja debata na nacionalnoj Radio-televiziji Slovenije pred izbore, pokazala je do kakvog stanja je aktuelna vlada dovela ne samo nacionalnu televiziju već i celo društvo. Naime, Radio-televiziju Slovenija je Janša od početka mandata pokušavao da politički preuzme, što mu je na kraju i uspelo sa novim programskim savetom, novim direktorom i novom glavnom urednicom televizije. Svim kadrovskim promenama oštro se suprotstavljao novinarski kolektiv, ali bezuspešno.\nOvu debatnu emisiju je napustilo pet sagovornika u znak protesta zbog neprofesionalnog vođenja. Igor Pirkovič, poznati i dugogodišnji simpatizer Janeza Janše u ulozi voditelja nije bio dorastao zadatku, tako da je sučeljavanje preraslo u zabavni program i izazvalo salve smeha na društvenim mrežama gde je emisija bila apsolutni hit dana. Zmago Jelinčič, veteran slovenske desne politične scene, poznat po rasističkim i ksenofobnim izjavama, od davnih “Izbrisani dođite na ples, sviraće vam Jelinčič na puškomitraljez” do skorašnjih predloga da se “neslovenci” u epidemiji ne leče o državnom trošku u Sloveniji, svoj imidž gradi na ultra desničarskim izjavama, a poseban specijalitet su mu “južnjaci”. Zahvaljujući njemu imali smo prilike prvi put da vidimo ispruženi srednji prst u političkoj emisiji na prvom programu nacionalne televizije. Nakon što je pokazao srednji prst kasnije je nezadovoljan napustio studio, promašio stepenicu u studiju in uz glasan tresak pao.\nEmisiju su napustili i svi predstavnici opozicije. Jedino Ivan Gale, zviždač i novopečni političar, nije želeo da propusti priliku da ministra privrede Zdravka Počivalška koji je bio upleten u aferu kupovine maski, nazove utelovljenjem laži na dve noge i da obeća kako će svi upleteni u korupciju “biti seckani kao salama” odmah posle izbora.\nOd emisije se javno distancirala većina novinara javne televizije i radija, Sindikata novinara i Društva novinara Slovenije, a Aktiv novinara Informativnoga programa TV Slovenija zahtevao je ostavku odgovorne urednice, vd direktora i generalnog direktora.\nGrađani se i danas na istom mestu okupljaju da dočekaju rezultate (FOTO: Snježana Vračar Mihelač)\n“Rešenje je u momentalnom vraćanju javne televizije profesionalnosti i angažovanju kadrova koji znaju da rade ali su u ime servilnosti politici odgurnuti na marginu”, zapisali su između ostalog u saopštenju i dodali da je ova emisija najbolji prikaz u kojoj meri je javna nacionalna medijska kuća uništena i politički podređena, tako da od profesionalnosti, uredničke autonomije i institucionalne nezavisnosti nije ostalo skoro ništa. Da je ta emisija odraz ne samo javne televizije, već i celokupnog slovenačkog društva u ovom trenutku, na kraju mandata aktuelne vlade, složili su se svi opozicioni lideri, učesnici u emisiji.\nAmerička nevladina organizacija Freedom House koja meri stepen slobode i demokratije širom sveta, u najnovijem izveštaju o državama u tranziciji upozorava da je Slovenija zabeležila najveći pad demokratije na području od srednje Evrope do srednje Azije. Vlada premijera Janeza Janše, navodi se u saopštenju, u prošloj godini je zatirala slobodu medija, potkopavala poverenje javnosti u sudstvo i paralizovala parlament te da je izvela politički i finansijski pritisak na organizacije civilnog društva, javne medije, sudstvo i evropsko javno tužilaštvo.\nLako je zamisliti šta će biti sa Slovenijom ako autokratske snage ne budu pobeđene na ovim izborima. Nadajući se najboljem, organizacije civilnog društva, građani i građanke okupiće se danas u 19 časova na Trgu republike da sačekaju rezultate, tačno na dvogodišnjicu petkovih biciklističkih protesta.\nNaslovna fotografija: Snježana Vračar Mihelač\nHarald prije 26 dana\nSjasi Kurta da uzjase Murta, hahaha!!!\nna žalost, "nelustrirana" slovënija do danas ostaje balkanska udbašsko-kosovska "tvorba" sa sūnčane strane alpā. nu, prëdnost za "ivana" (janez mu je zapravo nadimak) janšu jest, da se je u pravom času koncem osamdesetih proišloga stoljeća skloniô pod skute američske CIA-e, skupa sa svojima uzkima "sudjelatnicima". s toga, doklë god' būde bīô "krotak i poslušan" washingtonu, londonu i tel avivu, "politični suparnici" mu ne ćē moći "naškoditi".


Stamenkoviću titula u generalnom plasmanu - PLUMRACE\nNađ i Rauš slavili na Tesla reliju u toyoti...\n28. 10. 2012. Comments (0) Views: 533 Autosport, Brdske trke\nKupom magle na Avali kako popularno i tradicionalno zovu brdsku trku koja se vozi iznad prestonog grada, završen je Otvoreni šampionat AMS Srbije i Srpskog automobilskog saveza na brdskim stazama. U dijametralnom suprotnim vremenskim uslovima u odnosu na subotnju trku kada je bilo suvo bez kiše, ali jednako efikasno i brzo odrađeno je i drugo izdanje duple trke „Real motor sport Avala 2012”, po magli, kiši i temperaturi vazduha od jedva 3 stepena Celzijusovih.\nNOVI ŠAMPION NA BRDU\nPrvo mesto u generalnom plasmanu osvojio je Todor Stamenković, koji je ujedno i novi šampion na brdskim stazama u pomenutom plasmanu. Drugo mesto osvojio je Srđan Višnjić, a treći je Žarko Terzić. Imajući u vidu pomenute vremenske uslove i činjenicu da su u subotu takmičari imali dva zvanična treninga i dva trke, organizator se odlučio da se u nedelju vozi samo jedan trening i naravno dve trke jer tako nalaže Pravilnik. I pored hladnog vremena veliki broj posmatrača došao je da uživa u finalnom izdanju na brdu.\nU klasi mali N prvo mesto osvojio je Željko Petrović, drugi je bio Saša Uzelac, a treći Petar Jovanović. Hibrid je još jednom pripao Zvezdanu Jovanoviću, dok je drugi bio Slobodan Janković, a treći Zoran Šolajić. U 1400 N/A najbrži je bio Ivan Mandić, za njim Milan Margetić, a treći je Dušan Mutić. SP klasa pripala je Žarku Terziću ispred Borisa Šelembe i Ljubiše Čulića. Dragan Zlatković u klasi 1400 E1 ponovio je uspeh od subote, drugi mesto pripalo je Mariu Zahiroviću, a treće Saši Markoviću. U 200 N neprikosnoven je bio Srđan Višnjić, drugi je bio Vladimir Zečević, a treći Nikola Miljković.\nGENERALNI PLASAMAN SA NEDELJNE TRKE\nS. Višnjić, T. Stamenković, Ž. Terzić i Aleksandar Antić\nSvečanom dodelom pehara na kojoj je prisustvovao i Aleksandar Antić predsednik Skupštine Grada Beograda, na platou ispod tornja na Avali stavljena je tačka na sezonu, a sve je „začinjeno” vatrometom i međusobnim čestitkama, slavodobitnika i svih koji su učestvovali jer su vozili za kolegu Miloša Spasojevića koji je posle udesa na Tari tokom zvaničnog treninga, ostao bez noge. Sav novac od startnina uplaćen je na žiro račun za dalje lečenje Spasojevića.\n» Autosport, Brdske trke » Stamenkoviću titula u generalnom plasmanu


slomljeno srce – HERBAROOM\nOznaka: slomljeno srce\n’Slomljeno srce’ nije samo fraza\nHobotnice su pripadnici porodice glavonožaca, i ubrajaju se u najpametnije stanovnike morskih dubina. Teško ih je nadmudriti, a pošto nemaju skelet, lako se provlače i kroz najmanje šupljine. Ipak, čovek je smislio kako da im doskoči i na jednostavan način ih dopremi na trpezu. U Japanu je lov na hobotnice vrlo rasprostranjen, godišnje se ulovi oko 45.000 tona, i to pomoću lukavstva. Japanci koriste posebne zamke, takocubo. Na prvi pogled nije baš jasno kako pomoću jedne obične posude, koja liči na ćup ili vazu, uspevaju da nadmudre pametne glavonošce. Proces lova ide otprilike ovako: u more se do dna spušta veći broj takucobo ćupova. Hobotnice se vrlo rado ‘useljavaju’ u njih jer se tu osećaju zaštićeno i ušuškano.\nKada se hobotnica potpuno opusti u svom novom domu, negde pred zoru, lovac se vraća do mesta gde su postavljene zamke, privezane konopom za bovu koja pluta po površini. Konop se namotava na čekrk i ‘stambeni takocubo kompleks’ naglo izvlači na površinu, sa sve uspavanim hobotnicama koje su verovale u bezbednost svog novog doma. Ribar vadi iz ćupova hobotnice, sada već jarko crvene boje – ove životinje imaju sposobnost da promenom boje kože izražavaju svoja osećanja i stanja. Jarko crveno znači da je veoma ljuta, a verovatno i izneverena. Verovala je da je našla toplinu i ljubav, kad ono… prevara! Inače, hobotnice su poznate po tome što se pare samo jednom tokom svog kratkog života, veoma požrtvovano čuvaju jaja koja polože i nadgledaju izleganje mladunaca, tokom tog perioda uopšte ne jedu, da bi na kraju i uginule.\nRibarski brod i takocubo posude na obali\nNa šta vas podseća ova priča? Ako vam je slomljeno srce palo na pamet, niste jedini. Šta više, takocubo je ušao i u medicinsku terminologiju: takocubo kardiomiopatija označava stanje srčanog mišića nakon ekstremnog emotivnog stresa. Ovaj sindrom su prvi put opisali japanski stručnjaci devedesetih godina prošlog veka, a preko 90% slučajeva bile su žene zrele dobi: 58-75 godina starosti. Čak 5% žena sa ovim poremećajem je prvobitno dobilo dijagnozu srčanog udara.\nŠta se dešava kada patimo od takocubo kardiomiopatije? Simptomi koje možemo osetiti su bol u grudima i zadihanost, pad krvnog pritiska, a EKG može pokazati nalaz jednak srčanom udaru, sa elevacijom ST segmenta. Leva srčana komora deluje uvećano i oslabljeno. Takocubo se javlja kao rezultat velikog emotivnog ili fizičkog stresa, nakon teške bolesti, gubitka voljene osobe, elementarnih nepogoda – zemljotresa, poplava ili požara, ekstremnog straha ili treme, žučne svađe i situacije nasilja u porodici, ili finansijskog kraha. Ovom sindromu su sklonije starije žene usled smanjenog nivoa estrogena nakon menopauze, što su dokazali i eksperimenti na pacovima.\nSmatra se da iznenadni upliv velike količine hormona stresa ima moć da u trenutku šokira srce i izazove promene u ćelijama mišića ili krvnih sudova i tako parališe levu srčanu komoru. Na rendgenu leva komora izgleda uvećano, i neodoljivo podseća na takocubo ćup, po kome je ovaj sindrom i dobio ime. Ova abnormalnost obično sama prolazi nakon mesec ili dva, mada je kod 20% pacijenata utvrđen i prestanak rada srca, a u ređim slučajevima ostaju posledice u vidu aritmije ili rupture zida srčane komore.\nDakle, slomljeno srce nije samo fraza, naše emocije i telo su u čvrstoj sprezi. Kada smo zaljubljeni i ushićeni, telo luči hormone sreće – dopamin i oksitocin. Kada se sreća preokrene pa doživimo emotivni krah, telo hormone sreće zamenjuje hormonima stresa – kortizolom i adrenalinom. Trudeći se da nas zaštiti, naš mozak, pod dužim uticajem hormona stresa, izvodi mali trik: smanjuje nam sposobnost pamćenja. Pod uticajem hormona stresa opada nam i imunitet, telo proizvodi manje belih krvnih zrnaca, pa smo podložniji bolestima i infekcijama. Uz oslabljeni imunitet ide i poremećaj rada digestivnog sistema, i zato kada smo nesrećni žudimo za slatkišima, testom i masnom ili slanom hranom. Između ostalog, kortizol je odgovoran za stvaranje masnih naslaga u trbušnoj regiji. A sada znamo da nam može i fizički oštetiti srce.\nMaria Callas kao Madam Baterflaj\nI za kraj, kada smo kod slomljenog srca i Japanaca, ne možemo a da se ne prisetimo i Madam Baterflaj, heroine čuvene Pučinijeve opere. Ona ne samo da je imala ekstreman takocubo sindrom, već je na kraju i sama presudila svom srcu, probovši ga bodežom. Iako nežno kao leptir, naše srce je jače nego što mislimo, i u stanju je da izdrži velike napore. Naravno, ekstremne stresne situacije ne možemo uvek kontrolisati, one se jednostavno dese. Ono što možemo, jeste da analiziramo svoja osećanja i simptome i posegnemo za zdravim rešenjima. Zato je tu Leocardin. To je potpuno prirodni preparat na bazi lekovitog bilja koji hrani i štiti srce. Leocardin balansira krvni pritisak, snižava loš holesterol, smanjuje mogućnost srčanog napada i pomaže kod oporavka nakon njega.\nLeokardin, za srce nežno kao leptir, a snažno kao lav!\nObjavljeno 15/02/2018 23/12/2020 Autor Gordana ZdjelarKategorije LeocardinOznake Leocardin, slomljeno srce, takocubo kardiomiopatija


RSI Warrior - ko sedi dugo uz racunar...\nMyCity » Windows -> Download » RSI Warrior - ko sedi dugo uz racunar...\nEvo kratkog opisa :\nCitat:Dugotrajan neprekidan rad za računarom loše utiče na zdravlje. Kako bi se negativan uticaj novih informacionih tehnologija donekle amortizovao, potrebno je da preuzmete i instalirate besplatan program pod nazivom RSI Warrior.\nOvo softversko rešenje pobrinuće se da vam zdravlje uvek bude na prvom mestu.\nKada program proceni da ste se previše zamorili kucanjem teksta ili temeljnom analizom sadržaja koji se nalazi na radnoj površni, RSI Warrior će preuzeti akciju.\nRSI je inače skraćenica od: Repetitive Strain Injury, odnosno povreda nastala usled konstantnog ponavljanja određenih radnji.\nTako će „ratnik" u trenucima kada to njemu i vama bude odgovaralo pokrenuti 3D simulaciju vežbi koje morate da uradite.\nSve vežbe su propraćene i tekstualnim uputstvom, a tu je i link koji vodi ka Internet stranicama na kojima se nalazi njihovo medicinsko objašnjenje, odnosno terapijski efekat.\nInterfejs vam savetuje da izdvojite malo više on-line vremena i preuzmete instalacionu datoteku veličine 17 MB, implementirate je u sistem i rad za računarom učinite dvostruko korisnijim.\nTekst u originalu na stranici :\ndownload ~ 17Mb


Izvor: RTS, 10.Avg.2020, 13:31\nOsuđenici u 10 kazneno-popravnih ustanova u Srbiji počeli su da koriste aplikacije Skajp i Vajber za razgovor sa članovima porodica, saopštila je Uprava za izvršenje krivičnih sankcija.\nVideo komunikaciju, za sada, koriste osuđenici u zavodima u Sremskoj Mitrovici, Nišu, Pančevu, Padinskoj skeli, Specijalnoj zatvorskoj bolnici u Beogradu i okružnim zatvorima u Beogradu i Kragujevcu, zatim štićenici u Vaspitno-popravnom domu u Kruševcu i KPZ >> Pročitaj celu vest na sajtu RTS << za maloletnike u Valjevu, kao i osuđenice u KPZ u Požarevcu.\n"Posete se odvijaju uz prethodno merenje temperature, prolazak kroz dezo barijere, dezinfekciju ruku i obavezno korišćenje zaštitnih maski i rukavica, a za pritvorenike i osuđenike su obezbeđeni i zaštitni vizir", navodi se u saopštenju Ministarstva pravde.\nNEZABELEŽENO DOSAD U SRBIJI: Zatvorenici ubuduće mogu da koriste Skajp i Viber za komunikaciju sa porodicom\nTablete donirala nemačka nevladina organizacija "Help"..Osuđenici u 10 kazneno-popravnih ustanova u Srbiji počeli su da koriste aplikacije Skajp i Vajber za razgovor sa članovima porodica...Video komunikaciju, za sada, koriste osuđenici u zavodima u Sremskoj Mitrovici, Nišu, Pančevu, Padinskoj...


Naše vrijednosti su definisali naši zaposleni. Naše vrijednosti su slika naše organizacione kulture i obrasca ponašanja svih zaposlenih bez izuzetka. Oslanjanjem na organizacione vrijednosti u svakodnevnom radu pomažemo jedni drugima u ispunjavanju naše misije. Za naše trenutno zaposlene, naše organizacione vrijednosti su mjerilo uspjeha i dio radnog učinka, za one koji tek treba da postanu naši zaposleni one su kriterijum za odabir. Praktikovanjem naših organizacionih vrijednosti posebno uvažamo potrebe naših kupaca i trudimo se da ih kupci osjete u našoj svakodnevnoj saradnji. Naše vrijednosti su proistekle iz univerzalnih moralnih načela i odabrane su tako da realno oslikavaju okruženje u kojem svakodnevno provedemo najveći dio svog dana.\nPrilagođavamo se promjenama u vremenu, mjestu i načinu rada. Uvažavamo potrebe kupaca i kolega kroz zajednički cilj ispred pojedinačnog interesa.\nNastojimo da objektivno procijenimo svoje mogućnosti. Iznosimo istinito i precizno stanje stvari i ne prikrivamo greške. Cijenimo i ističemo zasluge svakog pojedinca.\nDržimo riječ, ispunjavamo obaveze u dogovorenim rokovima i stojimo iza svojih odluka. Tačno i blagovremeno prenosimo informacije i obavještavamo o ishodu posla ili o razlozima kašnjenja. Brinemo o zaposlenima i imovini firme.\nSa vjerom u uspjeh ne odustajemo od cilja, iako na prvi pogled djeluje nedostižno. Uz vedar duh, od problema stvaramo izazove i ličnim primjerom doprinosimo imidžu kompanije.\nPripadamo zajedničkim vrijednostima i kroz provjerenje usvajamo promjene. Poštujemo propisana načela poslovanja i čuvamo poslovne tajne naše kompanije.


Smeštaj u Banji - Apartman Dana Vrnjačka Banja\nApartman DANA se nalazi u novoizgradjenom kompleksu zgrada na samo 300m od samog centra i Banjske Promenade. Apartman je idealan za porodicu jer ima odvojenu spavacu sobu sa francuskim lezajem, dnevni boravak, nameštenu kuhinju, kupatilo i dve terase od kojih se sa veće prostire prelep pogled na Banju. Površina apartmana je 65m2 Parking prostor je obezbeđen. Apartman je klimatizovan, ima LCD-TV sa kablovskom, zimi se greje na etažno grejanje na struju( električni kotao).\nDNEVNI NAJAM APARTMANA VARIRA OD BROJA NOĆENJA I ON JE OD 20 DO 35EURA PO NOĆENJU\nMobilni telefon: +381 64 27 36 617


Happiness essential - Cчастье важно - Cрећа је важна: SRBIJA IZ BAJKE: Ove čudesne tvrđave kao da su ispale iz “Igre prestola”, a u vašem su komšiluku\nSRBIJA IZ BAJKE: Ove čudesne tvrđave kao da su ispale iz “Igre prestola”, a u vašem su komšiluku\nSrbija ima bajkovite predele dostojne scenama iz “Igre prestola”. Posetite neke od ovih znamenitosti i pred vama je sigurno 1. maj koji ćete dugo pamtiti.\nTvrđava Koznik, BrusKoznik, Foto: G. Zdravić\n1. Tvrđava Koznik, Brus\nDoživite bajku, pijte vino iz fontane, uživajte u srednjovekovnim specijalitetima a sve to u društvu vitezova i princeza ! Pitate se, gde? U srednjovekovnom gradu Kozniku, smeštenom na obroncima Kopaonika. Prema legendi, grad je dobio ime po kozama koje su korišćene za prenošenje građevinskog materijala. Iako na nepristupačnom terenu, prilaz sa zapadne strane omogućeće vam lak uspon na tvrđavu odakle se pruža nezaboravan pogled.\nBeograd – Kruševac – Aleksandrovac – Grčak – skretanje ka Jošaničkoj Banji – odatle pešaka do grada ima 3 km\nManifestaciju „Koznik grad vitezova“ koja se održava u avgustu gde se možete probati srednjovekovna jela i uživati u viteškim igrama. Tokom „Zupske berbe“ koja se održava zadnje nedelje septembra, možete probati vino iz fontane! Ako vam se to vino ne svidi, u Aleksandrovcu ćete sigurno naći neko po vašem ukusu.\nŠirok izbor mesta za kampovanje, mogućnost smeštaja u etno selima.\n2. Tvrđava Mileševac, Prijepolje\nMileševac, Foto: Wikimedia/Novosivački\nSmeštena na vrhu strme stene, 7 km istočno od Prijepolja, tvrđava Mileševac vas zasigurno neće ostaviti ravnodušnim! Ne postoje precizni podaci kada je sagrađena, ali veruje se da je imala za cilj zaštitu manastira Mileševe. Zivopisan kanjon Mileševke, mistične Savine isposnice i džamija u podnožju tvrđave sa Kuranom starim 400 godina, samo su neke od prirodnih i kulturnih lepota ovog kraja. Gostoprimljivost meštana je zagarantovana!\nBeograd – Prijepolje – pratite signalizaciju za manastir Mileševu – Hisardžik\nManastir Mileševu, džamiju u podnožju tvrđave i Savine isposnice\nKonaci manastira Mileševa prenoćište 1000 din.\n3. Užički grad\nUžički grad, Foto: V. Lojanica\nOvakvu sliku starog grada sigurno niste videli! Užički grad je fascinantna srednjovekovna tvrđava za koju se smatra da je podignuta u drugoj polovini XIV veka da bi štitila Užice. Tvrđava se nalazi na strmom grebenu iznad Đetine koja je okužuje sa tri strane. Smatra se da je za vreme ratovanja hladnim oružjem bila neosvojiva!\nFoto: Wikimedia/Predrag Šupurović\nKada se iz Užica glavnim putem krene prema Zlatiboru sa desne strane na vrhu stenovitog grebena ugledaćete tvrđavu.\nZlatibor, Mokru Goru, probati komplet lepinju i ostale specijalitete zlatiborskog kraja\nŠiroka ponuda apartmana, vila i hotela u Užicu i na Zlatiboru, prenoćište od 1000 din.\nMaglič, Foto: S. Trifunović\nUšuškan u dolini jorgovana, opasan Ibrom sa tri strane Maglič je impozantan srednjovekovni grad, često sakriven u magli po kojoj i nosi ime. Vel magle prekriva i ime njegovog graditelja. Smatra se da je Maglič podigalo Uroš I koji je prema legendi naredio da se duž klisure Ibra zasade jorgovani kako bi se njegova nevesta Jelena Anžujska osećala kao kod kuće. Osetite se i vi kao prinzeza ili pak uradite nešto za svoju draganu na ovom mestu ljubavi!\nBeograd – Kraljevo, tvrđava se nalazi na putu između Kraljeva i Raške\nManifestaciju „Dani jorgovana“ na Magliču, gde možete prisustvovati viteškim igrama u „kraljevskom“ ambijentu. „Veseli spust“ nezaboravno splavarenje od Magliča do Kraljeva, tradicionalnu manifestaciju koja okuplja veliki broj posetilaca. „JazzIbar“ u junu gde možete uživati u zvucima svetski jazzera.\nRaznovrsna ponuda smeštaja u privatnom vlasništvu, prenoćište od 1500 din.\nSoko Grad, Foto: K. Kamenov\nPonožje Moravice i banjsko izletište Lepterija su mesta koja privlače one željne odmora, zdravlja i avanture. Pejzaž upotpuljava i srednjovekovni grad Sokolac koji dominira okolinom i prkosi vekovima. Nećete moći da se odlučite da li je lepši put ili pogled sa tvrđave. Uverite se sami!\nBeograd-Aleksinac- kod Aleksinca se isključite sa autoputa i skrenite za Sokobanju.\nBanjsko izletište Lepteriju, tursko kupatilo, vodopad Ripljanku i kanjon Moravice\nRaznovrsna ponuda smeštaja u privatnom vlasništvu, prenoćište 1200 din.\n6. Tvrđava Ram\nTvrđava Ram, Foto: Z. Ilić\nStrma kamena litica, na desnoj obali Dunava, mesto je gde se nalazi Ramska tvrđava, udaljena od Velikog Gradišta 15km a od Požarevca 25km. Prema legendi, turski sultan Bajazit II obilazeći svoje ratnike zastao je na litici sa koje se pružao lep pogled na Dunav. Sedeći tako na protirici (na turskom – ihramu) tu je zaspao. Kada se probudio osetio se preporođenim. Naredio je da se na mestu njegovog ihrama podigne tvrđava, koja je po ihramu i dobila naziv. Možda i vi na ovom mestu doživite istinski preporod!\nBeograd – Veliko Gradište – Ram\nSrebrno jezero, banju Ždrelo, arheološko nalazište Viminacijum, a moguća je i poseta brodom ostalih tvrđava na Dunavu\nRaznovrsna ponuda smeštaja u privatnom vlasništvu, prenoćište od 1.000 din.


Slobodan Antonic - Intervju za Blicnews 11.06.03\nPrenosimo BLICNEWS, 11. jun. 2003.\nINTERVJU: SLOBODAN ANTONOVIĆ\nZoran Živković može više da uradi za Srbiju nego Đinđić\nNajprovokativniji kritičar vlasti među naučnicima u Srbiji alarmira javnost da će Srbija, ukoliko propusti aktuelni talas modernizacije, izgubiti još ceo jedan vek\n19. maja 1959.\nsupruga Aleksandra Sajc, sinovi Lukijan i Adrijan\n„Tri boje“ Kješlovskog\n„Most Sv. kralja Luja“\nMesto za izlazak:\nSporije je brže\nLjudi iz nauke koji, s jedne strane, bivaju proglašeni najdoslednijim kritičarima aktuelne vlasti, s druge - iz same vlasti dakle - zlonamernim kritičarima, a s treće salonskim fašistima imaju bar retko zadovoljstvo da su njihove ideje izašle iz uskih krugova naučnih polemika i postale relevantna društvena činjenica. Sociolog Slobodan Antonić, predavač teorije društvene strukture na Filozofskom fakultetu u Beogradu, jedan je od takvih naučnika. Iako je u stručnim krugovima njegova doktorska disertacija (1995) tumačena kao završno uobličavanje jedne nove sociološke discipline u Srbiji - istorijske sociologije - njegovi tekstovi poput knjige Zarobljena zemlja (Srbija za vlade Slobodana Miloševića, 2002), koja je proglašena „najozbiljnijom i najpotpunijom istorijom Miloševićeve Srbije“, predstavljaju vrednu literaturu koja se koristi i široko izvan naučnih krugova. Iako mu je u štampi treća knjiga Sporovi o održivosti demokratije u Srbiji, Antonić radi na novom delu u kome opisuje elite i institucije u postmiloševićevskoj Srbiji.\nIzvan svojih knjiga, Antonić važi za jednog od najpouzdanijih i najzanimljivijih analitičara savremenih političkih kretanja u Srbiji, čije ideje redovno odlikuju originalnost i naučna utemeljenost.\nO svojoj ulozi političkog analitičara, kojom je stekao širu popularnost, kaže da je „tipični proizvod postmiloševićevske politike“.\n- Do 5. oktobra - kaže Antonić - postojali su sociolozi, politikolozi, profesori, novinari... Od tada postoje samo politički analitičari. Oni su izgleda deo sistema - političari nešto urade, politički analitičari prokomentarišu, novine to objave, i sve lepo funkcioniše u našoj demokratiji.\nKoliko je u kontekstu „političke analitike“ izražen balans te dve reči?\n- Nezgodno je što taj kontekst često ume da bude više politički nego analitički. Recimo, odmah po ukidanju vanrednog stanja Politika je objavila članak sa izjavama trojice analitičara. Bio sam jedan od njih, i ponešto sam zakerao oko kršenja Ustava i ljudskih prava. Druga dvojica - Zoran Lutovac i Stevan Lilić tvrdili su da je za vreme vanrednog stanja sve bilo u najboljem redu. Meni je sve to skupa izgledalo pomalo neozbiljno. Lutovac je odličan politikolog, ali je funkcioner DS, dakle glavne vladine stranke, i još pri tome savetnik samog premijera. A profesor Lilić je funkcioner druge vladine stranke - DC - i njen predstavnik u različitim političkim telima. Kako onda njih dvojica uopšte mogu da kažu bilo šta drugo od onoga što čujemo od vladinih funkcionera?\nKad je reč o balansu, neki, s druge strane, tvrde da su vaši stavovi prema vanrednom stanju slični onima iz DSS. Jesu li i oni politički?\n- To jeste na prvu loptu tačno, ali postoji i jedna suštinska razlika. Ja nisam član te stranke, pa moje mišljenje ne podleže nikakvoj profesionalnoj ili stranačkoj disciplini. Mogao sam da iznesem potpuno suprotno mišljenje od onoga koje sam izrekao. Recimo, ono koje su zastupali Lutovac i Lilić. Zbog toga ne bih pretrpeo baš nikakve profesionalne ili lične konsekvence. Moj sutrašnji dan bi bio u dlaku isti kao i obično. Zamislite, međutim, šta bi se desilo da su kolege Lutovac i Lilić rekli nešto drugo? Recimo, da za vreme vanrednog stanja sve baš i nije bilo u najboljem redu. Da li bi i njihov naredni dan bio isti kao inače? Ipak se tu ne radi o političkim stavovima, već o stručnim pitanjima. Ne možete biti stručnjak za politiku ili pravo, a ne videti tako očigledna kršenja ustavnosti i elementarnih ljudskih prava kao što su bila kod nas tokom vanrednog stanja. I ja sam siguran da i kolege Lutovac i Lilić to vide. Jedino što su se oni našli u stupici tipičnog „sukoba interesa“. A u takvu stupicu su ih, mislim bez ikakve potrebe, doveli novinari.\nPoznato mi je da jednu grupu političara u srpskoj vlasti jako nerviraju vaše analize. Da li su nalazili načina da vam to stave do znanja?\n- Ministar Vladan Batić je u emisiju Utisak nedelje, u kojoj smo zajedno gostovali, doneo čitavu fasciklu mojih izjava i analiza. Sve kompjuterski isprintano i ispodvlačeno različitim bojama. To me je još jednom uverilo da se u vladi štampa pomno i sistematski prati - što i jeste posao odgovorne vlade. Problem je, međutim, u tome kako vlada doživljava kritike. Batić me je tada optužio da njega i vladu kritikujem samo zato što sam, navodno, član DSS. To vam je tipično razmišljanje našeg vlastodršca. On veruje da ga ne kritikujete zato što ste samostalno zaključili da vlada loše radi. On misli da ga kritikujete samo zato što ste takav nalog dobili od njegovih političkih suparnika. U toj stvari se kod nas od doba Miloševića malo toga promenilo. I Milošević je verovao da njegovu politiku mogu da kritikuju samo izdajnici i strani plaćenici. Kada je shvatio da i drugi svet tako misli, ostao je bez vlasti. Bojim se da su naši politički upravljači u opasnosti da se tako šta i njima desi.\nPisali ste o tri propale modernizacije Srbije u 19. i 20. veku. Da li ovo vreme možemo smatrati četvrtom modernizacijom? Koje su njene prepreke i koje su njene šanse?\n- Modernizacija Srbije je naš ključni politički projekat tokom protekla dva veka. Bila su tri talasa modernizacije. Prvi, nakon sticanja potpune nezavisnosti, 1878. godine, pa negde do Balkanskih ratova. Drugi talas je bio pred Drugi svetski rat, i predvodio ga je Milan Stojadinović. I treći talas je Titova modernizacija, koja se završava krajem 70-ih. Nažalost, svi ti talasi završeni su neuspehom. Nerešeno državno-nacionalno pitanje dovodilo je do ratova koji su potirali sva prethodna dostignuća modernizacije. Tako možemo reći da je danas Srbija, nažalost, u istorijsko-političkom smislu tačno tamo gde je bila 1878. godine. Ona još uvek želi da se „evropeizuje“, da postane nalik drugim uspešnim evropskim zemljama.\nKoje su karakteristike ove četvrte modernizacije?\n- Modernizacija i evropeizacija Srbije zbilja je važan projekat. I kada je Zoran Đinđić upozoravao da ova generacija ima šansu koju mora da iskoristi, bio je sasvim u pravu. Propustimo li ovaj istorijski trenutak da se priključimo klubu uspešnih, ne verujem da ćemo sličnu priliku dobiti do konca veka. Već sada se u EU javlja zasićenost pridošlicama. A ako su tačne prognoze pojedinih makroekonomista, da nakon 2015. godine svetsku privredu očekuje ozbiljna recesija, interesovanje i strpljenje Evrope za Srbiju za desetak godina sasvim će nestati. Bojim se da će se u tom slučaju prva sledeća prilika za ulazak Srbije u „prvu ligu“ otvoriti tek nakon 2030. godine. Tada se, naime, može očekivati ponovni početak uzlazne faze Kondratijeve krive svetske ekonomije.\nImate li utisak da je vlast u Srbiji svesna toga?\n- Imam utisak da većina naših političara nije preterano svesna ozbiljnosti tog zadataka i, rekao bih, ma koliko to patetično zvučalo, svoje istorijske odgovornosti. Čak je i Đinđić, koji je instiktivno osećao važnost trenutka, čitavu stvar često instrumentalizovao prikazujući sebe i svoju vladu kao jedinu modernizacijsku opciju u današnjoj Srbiji. Setite se samo njegovih pretnji da, ako mu vlada padne, ode Srbija nazad u Aziju. No, Đinđić je makar imao nekakvu viziju, dok mi se čini da njegovi naslednici na vlasti imaju samo đinđićevsku „pragmatičnost“. Kao da se njihova politička vizija završava sa njihovim ministarskim foteljama.\nŠta može da bude političko rešenje da se ne propusti taj talas modernizacije?\n- Mislim da je krajnje vreme da se oko dovršenja modernizacije i evropeizacije Srbije postigne jedna vrsta istorijskog dogovora političke elite. Moji prijatelji iz intelektualnog kruga u kojem se krećem i ja često sanjamo o istorijskom sporazumu DS, DSS i G17 plus. Ali, bojim se da od toga malo šta može da bude. I sva je prilika da će za koju deceniju neki drugi naučnici pisati o četvrtom neuspelom talasu modernizacije u Srbiji.\nKoliko bi ustavna reforma mogla da bude temelj modernizacije, a koliko, u slučaju nepovoljnih rešenja, njena kočnica.\n- Upravo bi novi ustav trebalo da bude jedan od rezultata tog istorijskog dogovora. Međutim, pogledajte šta se sa ustavom dešava. Vladajućoj eliti je važnije da ima potpunu kontrolu nad donošenjem ustava kako bi promenila način izbora predsednika i time presekla put Koštuničinoj pobedi na predsedničkim izborima, nego što joj je stalo do sklapanja tog temeljnog društvenog ugovora. Demokratski ustav i jeste jedna vrsta društvenog ugovora. Zato su elementi konsenzusa njegovog donošenja veoma bitni. Ne raspisuju se uzalud izbori za ustavotvornu skupštinu. Ti izbori znače da se birači kod glasanja ne rukovode socijalnim ili ekonomskim obećanjima stranaka kao kod „običnih“ izbora, već prvenstveno njihovim ustavnim projektima. Takođe, dvotrećinska skupštinska većina i naknadna potvrda na referendumu javni su dokaz da je društveni konsensus postignut. Međutim, ako vi odredite da novi ustav donosi skupština izabrana na jednom sasvim drugom političkom pitanju, skupština koja i sama više ne odražava stvarno političko raspoloženje građana, i još odredite da se ustav donosi običnom većinom i sa tipičnim fasadnim referendumom, onda od istinskog demokratskog ustava malo šta može da bude.\nDa li uočavate još veći uticaj stranaca u Srbiji posle atentata na Đinđića? Kako opisujete taj uticaj?\n- Mnogi ozbiljni ljudi veruju da su danas u Srbiji američki i britanski ambasador moćniji od bilo kog ovdašnjeg političara. Vele da se Montgomeri i Kroford pitaju kod većine važnih stvari, i da je njihova reč presudna. Naravno da to i nije sasvim rđavo u pojedinim slučajevima. Recimo, imam utisak da su tokom vanrednog stanja upravo njihove intervencije spasle Srbiju od kriminalizacije opozicije i stvaranja nekakvih novih ideoloških komisija. Mislim da su zapadne ambasade tada odigrale važnu ulogu u zaštiti elementarnih ljudskih prava i demokratije u Srbiji. Jer, da je bilo po našim ministrima, ali i po većini ovdašnjih NVO, vanredno stanje bi i do dan-danas bilo na snazi. Setite se samo izjava ministara o tome kako se narod ne boji vanrednog stanja i kako je našim ljudima najveća briga u životu da vanredno stanje slučajno ne bude ukinuto. Ili pisma 22 NVO u kojem se oduševljeno aplaudira merama vanrednog stanja - čak i ako one uključuju beskrajan policijski pritvor ili zabranu svakog štrajka. Međutim, ako našu vlast treba da krote strani ambasadori, a ne ustav, zakoni i demokratska javnost, onda sa ovdašnjim društvom nešto duboko nije u redu. To je istinsko političko maloletništvo, za koje je, kako to lepo veli Kant, upravo „maloletnik“ najviše kriv. U ovom slučaju, glavni krivac za naše maloletništvo su društvene elite - dakle, ne samo političke. One i dalje funkcionišu po načelu „prijatelj - neprijatelj“. Demokratija, tolerancija, ljudska prava i slično rezervisani su samo za „prijatelja“. A to znači za istomišljenika. „Neprijatelj“ se ima isključiti iz svih vrednosti. Onoliko više koliko drugačije misli.\nKako opisujete konstelaciju političkih snaga u Srbiji posle vanrednog stanja? Kada biste mogli, na koga biste se u ovom trenutku kladili?\n- Možda ćete se iznenaditi, ali u ovom trenutku moj favorit je Zoran Živković, i to ne samo u smislu da onaj ko je na vlasti uvek ima značajnu prednost u trci za moć. Jednostavno, mislim da je Živković manja opasnost za demokratiju od svojevremeno Đinđića, a da za Srbiju može da uradi bar isto toliko koliko i on, ako ne i više.\nS takvom tvrdnjom bi se i sam Živković teško složio?\n- Đinđić je bio izuzetno talentovan, ali i izuzetno ambiciozan i lukav političar. Bio je pravi politički zavodnik. Baš kao i Milošević. Samo što je Milošević uspešno zavodio mase, dok je Đinđić zavodio elitu. Pogledajte samo šta se sve pisalo u listu Danas nakon Đinđićeve sahrane. On ne samo da je poređen s Kenedijem, već je u jednom trenutku upoređen i sa samim Isusom Hristosom! I ta poređenja su pravljena sasvim iskreno, ona nisu bila rezultat nikakve narudžbine iz vlade.\nZašto je Đinđić bio politički zavodnik?\n- Zavodnički talenat se ogleda u tome da žrtva više veruje zavodnikovim rečima nego sopstvenim očima. Ima jedna scena u Mocartovom Don Žuanu. Dolaze dve žene zahtevajući da im jasno kaže koju od njih voli. Don Žuan, međutim, svakoj kaže isto: „Ja samo tebe volim, a onoj drugoj moram da kažem da je volim pošto je luda, inače će svašta da uradi“. Obe čuju šta Don Žuan govori onoj drugoj. I obe veruju da Don Žuan upravo njoj govori istinu, a da onu drugu laže. Njegova pojava, njegove reči su tako lepe da im se veruje više nego sopstvenim očima. Nešto od tog talenta posedovao je i Đinđić. On je uvodio veronauku u škole, završavao Hram svetog Save, povezivao rešenje pitanja Kosova sa Republikom Srpskom, pretio da će tražiti ratnu odšetu od Hrvata i Bosanaca...\nŠta je bio bilans tog zavođenja?\n- U zemlji slabih demokratskih institucija, jaki političari lako otkližu u autokratiju. I sam Đinđić se nije preterano trudio da ojača demokratske ustanove. Naprotiv, sistematski ih je slabio, pa i rušio čim bi mu se našle na putu. Setimo se samo onog skandala s oduzimanjem mandata. Pri svemu tome, učinak Đinđićevog konkretnog rada na reformisanju Srbije bio je više nego skroman.\nVratimo se vašem „klađenju“ na Živkovića.\n- Upravo zato što nema Đinđićev zavodnički talenat, Živković može da bude dobro rešenje. On objektivno nema te kapacitete a onda ni ambicije da ceo sistem vlasti uređuje prema sebi, kao što je to Đinđić činio. Nije ponesen virtuoznošću u političkim borbama jer Đinđić je zbilja virtuozno uklanjao svoje političke suparnike - Mićunovića, Miloševića, Koštunicu, Labusa... Okružen Đinđićevim mitom, a i sam donekle verujući u njega, Živković će po svoj prilici vredno da radi kako bi ostvario Đinđićeve ideale. I uopšte nije nemoguće da on pri tome nešto zbilja vredno i ne uradi. Baš zbog inferiorne uloge „Uroša nejakog“, on će daleko više od Đinđića slušati tuđe savete, bilo domaće, bilo strane. Više će prezati od kritika, što znači da će više poštovati javnost i demokratske norme. Verujte mi, bude mi ga često i žao, to je kao da vam devojka stalno na nos nabija vrline bivšeg mladića, a vi to prihvatate jer i sami verujete da je on bio bolji „frajer“ od vas. No, objektivno gledano, ako je Đinđić bio Kenedi, Živković lako može da bude Džonson. A za ovoga vele da je realno bio bolji predsednik od Kenedija, jer je uspeo da sprovede ono o čemu je Kenedi uglavnom samo pričao.\nSamo što ta činjenica nije nimalo okrnjila mit o Kenediju.\n- Sudbina takvih političara kao što su Džonson i Živković, kada je reč o priznanju i poštovanju društvene elite koja daje ton javnosti, sasvim je nezavidna. Ako Živković doživi neuspeh, ako njegova stranka počne da tone, ako se vlada raspadne, ili ako politika reformi, kakva se vodi, propadne, svi će reći - pa šta smo drugo i mogli da očekujemo od jednog mediokriteta, eh, samo da je ostao Đinđić, sve bi bilo drugačije... A ako njegova stranka dobije na izborima, ako održi vladu i ako modernizacija Srbije uspe - a za ovo poslednje se već sada može reći da bi bilo ravno istinskom podvigu - Srbija neće biti puna Živkovićevih nego Đinđićevih spomenika. Svi će onda govoriti - lako je bilo sve to učiniti kada je onaj divan čovek Đinđić već bio uradio najvažniji deo posla.\nDa li je politika Vojislava Koštunice politika propuštene šanse?\n- Danas je nekako opšte mesto u Srbiji kako je Koštunica mogao mnogo više da uradi, a nije. Ali, kada pitam - šta je to konkretno Koštunica propustio da uradi, čujem uglavnom predloge koji se svode na kršenje ustava ili politički makijavelizam. Možda bi za Koštunicu, pa i za sve nas, bilo bolje da je on bio ekspeditivniji i lukaviji, da je „vizantijski“ veštije igrao političku igru. Ali, onda on ne bi bio Koštunica. Nemojte grditi „bentlija“ što u njemu ne možete prevoziti pesak i šljunak, za to vam služi kamion. Koštunica je za Srbiju dragoceni političar, baš zbog te njegove staromodnosti u shvatanju zakona i morala, i on svakako ima svoje mesto u jednoj demokratskoj politici.\nGde vidite njegovo mesto?\n- Zamislite da su ovi naši iz DS, G17 plus i DSS pametniji nego što jesu, i da stvarno sklope konsenzus o modernizaciji i evropeizaciji Srbije. Zašto Koštunica ne bi mogao da bude predsednik Republike, Živković premijer, Dinkić guverner Narodne banke a Labus glavni predstavnik Srbije u EU? Za sve njih ima mesta, i svaki profil političara može da bude od koristi Srbiji samo ako se taj političar postavi gde treba. Ali čim ga malo pomerite, on odmah deluje groteskno. Živković kao guverner Narodne banke? Ili Koštunica kao premijer? Ali, ako bi oni došli gde im je mesto, Srbija bi zaista brže hitala ka Evropi. Nažalost, isuviše je rivaliteta, pa i lične omraze među našim liderima da bi mogli racionalno da razmišljaju. Čak smo se i mi u demokratskoj javnosti odveć podelili i posvađali da bismo mogli iskreno zaleći za ideju istorijskog dogovora.\nKako sam postao salonski fašista\nKakve zaključke ste izneli iz svoje polemike o misionarskoj inteligenciji, koju ste inicirali na stranicama Vremena?\n- Da se s njima ne smeš kačiti (smeje se). Ne, zaista, oni su moćni kada ti treba skinuti knjigu sa spiska za bibliotečki otkup, ili da ti se odbije projekat kod neke fondacije, ili da te prosto nema u medijima. Ali, kada je reč o argumentaciji, tu je njihova moć skromna. Oni, nažalost, pate od tipične ideološke skleroze. Kada ste neke ideje preuzeli prvenstveno zbog impresioniranosti autoritetom, a ne zbog njihove razumnosti i uverljivosti, i ako je taj autoritet često dovoljan da biste pobedili u društvenim raspravama, vi tada gubite sposobnost argumentovanja. Onda u susretu sa sistematskim i upornim protivnikom vi jednostavno ne umete više ništa drugo do da grdite i proklinjete. Tako sam i ja na kraju od Petra Lukovića počašćen titulom „salonskog fašiste“. Ali mislim da je njihova argumentacija bila dosta slaba, i da su i oni sami toga svesni.